Saintis Kata Ubat Anti Radang Boleh Terukkan Simptom COVID-19, Tapi…

Untuk mendapatkan lebih banyak info tentang coronavirus di Malaysia, sila dapatkannya di sini.

Hari demi hari, kita mengharapkan saintis dan golongan berpelajaran tinggi untuk tampil dengan kaedah rawatan bagi wabak virus korona baharu (COVID-19) yang kelihatan semakin serius.

Berikut adalah statistik terkini penularan COVID-19 di negara kita:

[covid_19]

Namun, ia tidaklah semudah seperti yang kita sangkakan. Buat masa ini, rawatan hanya tertumpu kepada simptom COVID.

Pelbagai jenis kajian telah menunjukkan sifat unik yang dimiliki oleh virus ini sebelum ia diisytiharkan sebagai jangkitan pandemik.

Artikel berkaitan:

Antaranya adalah virus ini boleh hidup di luar badan manusia selama 9 hari dan ia boleh menyebabkan kadar kematian tinggi dalam kalangan pesakit kronik.

Terbaru, Pertubuhan Kesihatan Sedunia (WHO) telah menyarankan supaya pesakit yang mengalami simptom COVID untuk menjauhi ubat anti radang seperti
ibuprofen
.

Menurutnya, pengambilan ubat tersebut boleh menyebabkan kesan virus menjadi bertambah teruk.

Nak tahu kenapa? Baca artikel ini untuk maklumat lanjut.

Elakkan ubat anti radang, ambil
paracetamol
 untuk rawat simptom COVID

Ubat seperti
ibuprofen
tergolong dalam pengelasan ubat anti radang bukan steroid (NSAID) yang sering digunakan bagi merawat simptom COVID seperti demam atau sakit badan.

Berikut adalah simptom dan komplikasi COVID-19:

Kita tahu demam bukanlah satu keadaan yang memberikan keselesaan terutamanya jika ia hadir bersama dengan simptom lain. Oleh sebab itu, jika suhu badan anda panas, anda akan diberikan ubat anti demam atau anti radang bagi mengurangkan tahap keterukan simptom tersebut.

Walau bagaimanapun, baru-baru ini, pihak berkuasa Perancis dan WHO telah mengeluarkan kenyataan supaya mereka yang mengalami simptom COVID untuk elak ubat anti radang.

Ia berdasarkan satu kajian terbitan Lancet pada 11 Mac 2020 yang diterajui oleh Lei Fang, George Karakiulakis dan Michael Roth.

Dalam kajian tersebut, mereka membuat hipotesis bahawa
punca kematian utama kepada kebanyakan kes COVID
 adalah kecenderungan untuk sel badan menghasilkan reseptor yang dikenali sebagai
angiotensin-converting enzyme
2 (ACE2).

Reseptor tersebut kebiasaannya dihasilkan oleh sel epitelial pada organ paru-paru, buah pinggang dan salur darah. Virus korona yang menyebabkan simptom COVID berupaya untuk menjangkiti individu melalui reseptor tersebut.

Penggunaan ubat
angiotensin-converting enzyme inhibitor
(ACE-i) yang sering diambil oleh mereka yang menghidap penyakit hipertensi dan masalah jantung boleh meningkatkan jumlah reseptor ACE2.

Ini membuatkan golongan yang menghidap penyakit kronik berisiko tinggi untuk mendapat simptom teruk.

Mereka yang mengambil ubat anti radang seperti
ibuprofen
dan
aspirin
juga mempunyai risiko yang sama. Semakin tinggi jumlah reseptor ACE2, semakin banyak virus yang boleh menjangkiti.
Ia seterusnya akan menyebabkan simptom yang lebih teruk
.

Menurut jurucakap WHO, Christian Lindmeier, pakar daripada Agensi Kesihatan Pertubuhan Bangsa Bersatu (UN) sedang mengkaji akan kebenaran hipotesis kajian tersebut. Namun, buat masa sekarang, ambil paracetamol dan elakkan ibuprofen.

Sekadar hipotesis dan tiada penemuan saintifik yang sah

Walaupun WHO telah mengeluarkan kenyataan larangan sebagai langkah berjaga-jaga, namun ramai pakar yang tidak bersetuju dengan perkara tersebut.

Ibuprofen
merupakan ubat yang agak terkenal dan telah digunakan selama lebih daripada 30 tahun bagi merawat simptom demam dan melegakan kesakitan badan.

Setakat ini, kajian yang diterbitkan oleh Laman Jurnal Ternama, Lancet itu hanyalah hipotesis semata-mata. Tiada bukti saintifik yang mengaitkan penggunaan ubat
ibuprofen
 dengan tahap keagresifan jangkitan COVID.

Anda mungkin berminat untuk membaca:

16x Pegang Muka Sendiri Dalam Sehari, Ia Mungkin Punca Jangkitan COVID-19!

Masih Belum Terlambat Untuk Mencegah, Ada 16 CARA BERKESAN Elak Jangkitan COVID-19

Perkara ini turut diutarakan oleh Dr Michele Barry yang merupakan Pengarah Pusat Inovasi Dalam Kesihatan Global di Universiti Stanford.

Tiada data yang boleh dijadikan panduan ahli perubatan klinikal untuk menegah penggunaan ubat anti radang dalam kalangan pesakit COVID.

Setakat ini, banyak organisasi berkaitan yang sedang bekerjasama dengan WHO, Agensi Perubatan Eropah (EMA) dan pihak berkuasa kesihatan lain bagi mengesahkan kebenaran di sebalik kenyataan tersebut.

Sekiranya ia merupakan satu kajian yang sah dan disokong oleh kajian saintifik yang lain, kita mempunyai idea sedikit sebanyak berkenaan dengan hala tuju perubatan bagi mengurangkan kadar kematian COVID.

Rawatan demam bagi melegakan simptom COVID. Baik atau memudaratkan?

Kita tidak perlu risau akan kemudaratan yang bakal disebabkan oleh ubat
ibuprofen
 terhadap tahap keterukan simptom. Apa yang perlu kita fikirkan adalah
tindakan melegakan simptom demam ketika sedang mengalami jangkitan virus korona baharu
.

Demam bukanlah satu mekanisme yang membantu perkembangan virus, ia merupakan sistem pertahanan badan yang direka untuk membunuhnya.

Kenaikan suhu badan yang berlaku ketika jangkitan merupakan interaksi di antara pusat kawalan suhu di otak dan isyarat kimia yang dikenali sebagai pirogen (
pyrogen
).

Pirogen seperti molekul
interleukin
1 dirembeskan oleh sel darah putih apabila terdapat mikroorganisma yang cuba menembusi sistem pertahanan badan.

Fenomena kenaikan suhu tersebut dianggap keadaan persekitaran dalaman yang ideal
 untuk sel darah putih membasmi virus korona.

Berikut adalah cara terbaik untuk melawan COVID-19:

https://www.facebook.com/HelloDoktorMY/videos/2789383271108165/

Namun, persoalannya di sini, adakah kita patut memberikan ubat anti demam atau anti radang kepada pesakit? Bukankah ia akan mengganggu fungsi optimum sistem pertahanan badan? Jika dilihat pada konteks klinikal (praktikal), ini merupakan satu keputusan yang rumit.

Demam, walaupun baik untuk badan kadangkala boleh membunuh. Namun, pelbagai jenis kajian telah menunjukkan bahawa pengurangan suhu badan boleh menyebabkan seseorang itu berjangkit dalam satu jangka masa yang lama.

Sistem pertahanan badan berfungsi lebih baik pada suhu badan tinggi. Bahkan kebanyakan haiwan yang sakit (terutamanya reptilia) pun akan menjemurkan badan mereka di bawah matahari untuk melawan jangkitan.

Namun, peningkatan 1 darjah selsius lebih daripada suhu badan normal boleh menyebabkan kenaikan kadar proses metabolik badan setinggi 12%.

Maka, sama ada pemberian ubat anti demam untuk pesakit yang mengalami simptom COVID itu perlu ataupun tidak bergantung kepada situasi klinikal dan perlu diakses oleh doktor yang berpengalaman.

[mc4wp_form id=’115319″]

Konklusi

Setakat ini, tiada kajian saintifik yang menunjukkan data secara terang-terangan berkenaan dengan kesan ubat anti radang terhadap tahap keterukan simptom COVID.

Jika anda disarankan oleh doktor untuk mengambil ubat yang berupaya menaikkan reseptor ACE2 seperti
aspirin, ibuprofen
dan ACE-i, patuhi arahan tersebut. Walau bagaimanapun, jika ada keraguan, tiada masalah untuk anda bertanya.

Pengamalan sistem perubatan di Malaysia sentiasa berteraskan kajian saintifik yang terbukti memberikan kebaikan kepada komuniti sejagat.

#HelloHealthGroup, #HelloDoktor, #HelloHealthCoronaVirus

Baca juga:

COVID Akhirnya Ragut 2 Nyawa, Orang Tua Lebih Berisiko? INI Sebab Kena Elak Perhimpunan Besar

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020

44 Individu MAUT Kerana Percaya Berita Palsu COVID-19, Jangan Main Share Saja!

Virus Korona Tidak Mengenal Sesiapa, Ini 5 Orang Ternama Yang Dijangkiti COVID-19

COVID-19 Satu Pandemik, Bagaimana Nak Terangkan Pada Anak? Cuba 7 Cara Ini


Kesedihan: Bantu Anak-anak Memahami

Apabila kehilangan insan yang tersayang, bantu anak-anak memahami erti kehilangan tersebut. Sebagai ibu bapa, kita semua mahu mengelakkan kesakitan, ketakutan, dan kesedihan kepada anak-anak kita. Tetapi menyembunyikan perkara sebenar tentang kematian akan mendatangkan kesan yang tidak baik. Sekiranya ibu bapa tidak selesa untuk bercakap mengenai kematian individu yang disayangi dan cuba untuk meyembunyikan apa yang dirasai, anak-anak mungkin akan memikirkan bahawa ia adalah satu perkara yang pantang untuk dibualkan dan dipersoalkan.

Sebenarnya, ia adalah satu perkara yang penting untuk menggalakkan anak-anak meluahkan kesakitan yang dirasai dan tunjukkan kepada mereka bahawa anda sebagai individu dewasa juga turut melakukan perkara yang sama. Jujur dalam apa yang dikatakan dan fokus tentang ketakutan yang dialami.

Berlaku jujur

Jika anda cuba untuk meringankan kesakitan dengan berkata, “Usah bersedih. Jangan menangis…”, ini hanya akan membuatkan anak-anak merasakan bahawa emosi mereka tidak dihargai. Mereka akan takut untuk meluahkannya, dan akan memendamnya sehingga dewasa.

Anak-anak mungkin akan takut melihat ibu bapa mereka menangis. Anda sebagai ibu bapa tidak perlu berlagak bahawa anda kuat, biarkan anak-anak melihat anda menangis. Ia adalah sebagai isyarat kepada mereka bahawa menangis itu bukan satu kesalahan. Katakan kepada mereka, “Saya menangis kerana sedih akan kehilangan ini. Tetapi kita semua pasti akan dapat melaluinya.”

Jika anak anda tidak kelihatan sedih, itu tidak bermakna dia tidak peduli tentang kehilangan dalam keluarga. Atau jika anak anda terlalu bersedih dan menangis, itu juga tidak bermakna bahawa dia berpura-pura sedih di hadapan khalayak.

Anak-anak dibawah usia 6 tahun mungkin tidak dapat memahami kesedihan yang dialami oleh individu dewasa, bahawa kematian adalah sesuatu yang tidak dapat dielakkan. Namun, jika ada masanya mereka inginkan individu yang telah pergi itu kembali, anda perlu menerangkannya dengan sabar bahawa ia tidak mungkin akan terjadi.

Fokus kepada ketakutan

Anak-anak berusia antara 3 dan 5 tahun biasanya percaya tentang sesuatu yang luar biasa, jadi mereka mungkin terfikir bahawa mereka yang menyebabkan kematian individu yang disayangi. Sebagai contoh, anak yang kematian salah seorang adiknya akibat kemalangan, mungkin akan menyalahkan dirinya kerana memarahi adiknya. Anda boleh mengelakkan anak anda dari terus berfikiran sebegitu dengan mengatakan, “Ada masanya kanak-kanak seperti awak merasakan awak telah membuatkan individu yang awak sayang pergi, tetapi ia bukan seperti itu. Adik awak pergi kerana kemalangan dan tiada siapa dapat melakukan apa-apa.”

Antara ketakutan yang paling besar buat kanak-kanak adalah kehilangan ibu bapa. Ketakutan ini adalah semakin ketara jika kanak-kanak ini pernah alami kehilangan ahli keluarga yang lain. Anak anda mungkin akan berfikir: “Jika atuk meninggal, mungkin nanti ayah juga akan meninggal.” Anak anda mungkin akan bertanyakan kepada ayahnya tentang perkara ini, atau jika dia tidak bertanya, anda masih boleh terangkan kepadanya. Katakan “Apabila atuk dan nenek meninggal, kanak-kanak selalu akan merasakan ibu bapa juga akan meninggal. Saya nak awak tahu bahawa saya akan terus hidup bersama keluarga sehinggalah awak dewasa.”

Terangkan ‘kematian’

Jangan beritahu kepada anak anda bahawa kematian adalah: ‘tidur dan tidak akan bangun’. Mengatakan sedemikian hanya akan membuatkan anak anda menghadapi masalah untuk tidur. Sebaliknya, katakan: “Tubuh anda telah berhenti berfungsi dan tidak akan berfungsi lagi.”

Pakar psikologi di negara membangun menyarankan bahawa kita seharusnya mengelakkan dari menyebut terlalu banyak perkataan ‘Syurga’ kerana ia akan membuatkan kanak-kanak terdedah kepada dua situasi ekstrem: anak akan menjadi tidak mahu untuk pergi ke syurga atau anak anda mempunyai keinginan yang melampau untuk ke syurga.

Sebaiknya, kita jelaskan kepada mereka bahawa “Apabila seseorang individu itu meninggal, mayat mereka akan dikebumikan. Tetapi jiwa, bahagian yang diciptakan oleh Tuhan sebagai sesuatu yang istimewa, berbanding makhluk lain, akan pergi ke syurga. Dan ia juga akan sentiasa kekal dalam ingatan kita.”

Hello Health Group
 tidak memberikan nasihat, diagnosis atau rawatan perubatan.


Selalu Keluar Air Liur Basi Masa Tidur? Hati-hati Ya, Ia Mungkin Berpunca Akibat Sakit Tekak!

Sebagai manusia, tidur adalah
keperluan asas diperlukan bagi mengekalkan kesejahteraan kesihatan.
Tapi bagaimana pula jika anda sering tidur dengan air liur basi meleleh hingga ke bantal?

Air liur yang meleleh dalam kalangan bayi menjadi perkara biasa memandangkan mereka belum mempunyai kawalan penuh ke atas mulut atau otot menelan.

Namun, berbeza pula bagi orang dewasa, perbuatan ini dianggap memalukan hingga membuatkan ramai mengelak daripada berbicara perihal ini.

Mari ketahui beberapa penyebab berlakunya air liur basi dalam tidur dan apa yang boleh dilakukan mengenainya.

Sebelum penulis kupas isu ini dengan lebih lanjut, adalah wajar untuk kalian kenal terlebih dahulu faktor di sebalik air liur meleleh. Jom baca!

Untuk mendapatkan lebih banyak info tentang Kesihatan Mulut, sila dapatkannya
di sini
.

Air liur meleleh (
drooling)

Drooling
 didefinisikan sebagai air liur basi yang mengalir di luar mulut tanpa sengaja, terutamanya sewaktu tidur.

Selalunya, ia disebabkan oleh otot yang lemah atau kurang berkembang di sekitar mulut, atau mempunyai terlalu banyak air liur.

Kelenjar yang berfungsi menghasilkan air liur anda dikenali sebagai
salivary glands
(kelenjar air liur).

Untuk pengetahuan, kita mempunyai 6 kelenjar ini di dalam mulut, yang terletak di bahagian bawah mulut, pipi, dan berhampiran gigi depan.

Baca juga:

Kelenjar ini biasanya menghasilkan 2 hingga 4 liter air liur sehari. Apabila kelenjar ini mengeluarkan air liur secara berlebihan, maka anda bakal mengalami
drooling.

Drooling
 dalam kalangan bayi adalah perkara biasa, lebih-lebih lagi pada 2 tahun pertama usia si manja.

Bayi dalam lingkungan usia itu, masih
belum dapat membentuk kawalan penuh untuk menelan dan otot di sekitar mulut
sehingga mencecah umur 18 ke 24 bulan.

Apa yang penting,
drooling
 ketika tidur, atau lebih dikenali sebagai air liur basi adalah cukup normal ya!

Kenali punca-punca
drooling

Tahukah anda, tubuh biasanya menghasilkan lebih daripada 1 liter air liur setiap hari? Ya, benar!

Ia dihasilkan oleh kelenjar air liur serta biasanya ditelan dan diedarkan semula melalui aliran darah.

Drooling
 berlaku apabila
air liur terkumpul di dalam mulut
 dan bukannya ditelan, lantas keluar meleleh melewati bibir.

Mengapa ini berlaku lebih banyak pada waktu malam? Teruskan membaca!

Mulut ternganga sewaktu tidur punca air liur basi

Seperti kalian sedia maklum, otot-otot badan mengendur semasa tidur, terutamanya dalam fasa tidur REM, dan tidak mustahil untuk mulut kita ternganga pada masa ini.

Ada yang berpendapat, posisi tidur memainkan peranan penting dan kedudukan mengiring berupaya menyebabkan kebocoran air liur berbanding menelannya.

Ada logiknya bukan?

Hidung tersumbat

Berkait rapat dengan ulasan di atas, salah satu sebab terbesar mulut ternganga pada waktu malam adalah kerana anda tidak dapat bernafas dengan baik melalui hidung.

Pernafasan sepatutnya berlaku melalui hidung, tapi apabila ia tersumbat, secara semula jadinya kita cenderung untuk bernafas melalui mulut.

Sekiranya ini berlaku pada waktu tidur, maka basahlah bantal tidur empuk kalian dek dibasahi air liur basi…

Masalah hidung tersumbat ini boleh berlaku dengan selesema mahupun
faktor alahan seperti demam hay.

Tambahan itu, septum hidung yang menyimpang mampu menyekat pernafasan lantas menyumbang kepada masalah pernafasan mulut.

Hasilnya, kedua-dua gangguan dengkuran dan apnea tidur mungkin berhubung kait dengan kejadian
drooling.

Air liur berlebihan

Selain itu, air liur berlebihan (
sialorrhea
) mungkin berlaku akibat kesan sampingan penggunaan ubat-ubatan atau kondisi perubatan lain.

Ia juga mungkin berkaitan dengan kesukaran menelan yang berlaku kerana kecederaan otak, strok, atau penyakit Parkinson.

Bukan hanya sewaktu tidur, perkara ini juga sering berlaku pada waktu siang.

Ia turut boleh dikaitkan dengan penyakit gastroesophageal reflux (GERD) atau
pedih ulu hati pada waktu malam.

Strep throat (
pharyngitis
) dan
tonsillitis

Strep throat adalah sakit tekak yang disebabkan oleh jangkitan bakteria Streptokokus.

Jika anda ada masalah menelan, ini petanda kalian mungkin mengalami
pharyngitis
, yang lebih dikenali sebagai sakit tekak.

Pharyngitis
 boleh disebabkan virus atau bakteria dan sering muncul dengan tompok-tompok merah/putih di kerongkong, kelenjar bengkak, dan demam.

Tambahan itu,
tonsil anda boleh membengkak mahupun mengalami keradangan.

Kekurangan menelan sebabkan air liur menjadi lebih banyak di mulut, lantas keluar semasa tidur sebagai air liur basi.

Air liur basi, perlukan rawatan?

Secara umumnya,
drooling
atau masalah air liur meleleh semasa tidur tidak memerlukan rawatan.

Sekiranya berlaku, ia mungkin agak menjengkelkan, tetapi ini tidak bermakna kalian memerlukan rawatan ya.

Usah gusar, hal ini tidak menyebabkan
komplikasi kesihatan seperti dehidrasi
, jangkitan, atau masalah lain.

Namun, jika anda bimbang akan kesan ‘basah’ kronik pada bantal, lakukan janji temu dan berbincanglah dengan doktor untuk ketahui sama ada anda memerlukan penilaian atau rawatan lanjut.


Pernah Dengar Kencing Manis 1.5? Baca Ini, Mana Tahu Dalam Diam Anda Mengalaminya!

Risiko penyakit diabetes sememangnya diketahui ramai.
Pemakanan tidak seimbang, obesiti dan kurang aktiviti fizikal
 adalah contoh kenapa seseorang itu mudah untuk mendapat masalah kencing manis. Namun, pernah tak anda mendengar tentang penyakit diabetes 1.5?

Walau bagaimanapun, anda perlu tahu bahawa bukan semua kencing manis adalah disebabkan oleh gaya hidup tidak sihat.

Kencing manis jenis 1 sebagai contoh, merupakan keadaan kesihatan yang sering dikaitkan dengan masalah kerosakan sel yang menghasilkan insulin.

Proses autoimun tersebut berlaku pada kadar tertentu
 dan apabila prosesnya perlahan, ia juga dikenali sebagai
diabetes autoimun pendam dalam orang dewasa (LADA).

Apa yang menariknya mengenai LADA, sesetengah ahli akademik menganggapnya sebagai penyakit diabetes 1.5.

Berbeza dengan kencing manis jenis 1, ia sering didiagnosis pada individu dewasa (sekitar 30 tahun) dan sering disalah diagnosis sebagai
kencing manis jenis 2
.

Bagaimana cara untuk membezakannya? Baca artikel ini untuk mengetahuinya dengan lebih lanjut.

Tidak banyak beza (simptom) dengan penyakit diabetes lain

Oleh sebab LADA mempunyai komplikasi fisiologi yang lebih kurang sama dengan diabetes 1 dan 2, ia mempunyai gejala yang sama.

Mereka yang mengalami penyakit diabetes 1.5 boleh mendapat simptom seperti:

Kerap kencing terutamanya pada waktu malam

Sering haus

Hilang berat badan tanpa diet

Rasa kebas pada kaki dan tangan

Penglihatan kabur

Jika tidak didiagnosis atau jumlah gula dalam darah tidak terkawal, ia boleh menyebabkan komplikasi ketoasidosis yang boleh membawa maut.

Mungkin anda berpendapat bahawa perubahan gaya hidup boleh
mengekalkan fungsi insulin dalam badan
 pada tahap optimum.

Fakta tersebut hanya benar bagi penghidap diabetes jenis 2.

LADA merupakan masalah yang melibatkan sel autoimun. Sel tersebut akan menyerang sel yang bertanggungjawab menghasilkan insulin di dalam badan.

Oleh sebab itulah mereka yang aktif dan tidak mempunyai
masalah obesiti masih boleh mendapat masalah diabetes.

Anda mungkin berminat:

Anda Hamil & Alami Diabetes? AWAS! Ada Makanan Patut DIELAKKAN, Pilih Betul-Betul Ya!

Air Kencing Dihurung Semut? Selain Tanda Diabetes, Ini Juga Simptom Penyakit Lain!

Risiko penyakit diabetes 1.5, siapa yang boleh dapat masalah kesihatan ini?

Sebelum bercerita lebih lanjut berkenaan dengan punca penyakit diabetes 1.5, anda perlu tahu bagaimana diabetes terjadi.

Bagi diabetes jenis ini, ia sering dianggap sebagai keadaan kesihatan autoimun.

Ini berikutan sel badan penghidap bertindak
memusnahkan sel beta yang bertanggungjawab menghasilkan insulin
 di dalam organ pankreas.

Tanpa sel tersebut, sel tidak boleh menggunakan glukosa sebagai sumber tenaga pada tahap yang optimum.

Oleh sebab mereka yang mengalami diabetes jenis 1 tidak boleh menghasilkan insulin, mereka perlu mendapatkan sumber insulin melalui suntikan farmakologi.

Diabetes jenis 2 pula beroperasi lebih kepada konsep kerintangan insulin.

Badan anda masih boleh menghasilkan insulin, namun, ia tidak boleh menggunakannya.

Faktor kepada berlakunya masalah itu bergantung kepada gaya hidup penghidap. Mereka yang obes dan hidup tidak aktif lebih berisiko.

Oleh yang demikian,
perubahan gaya hidup boleh membantu penghidap
 untuk mengatasi masalah ini.

Mereka yang sudah serius, boleh dirawat menggunakan ubat pil dan suntikan insulin.

Jadi bagaimana pula dengan diabetes jenis 1.5?

Oleh sebab ia merupakan masalah autoimun, komponen genetik merupakan salah satu sebab utama mengapa ia berlaku.

Antibodi di dalam badan penghidap bertindak menghancurkan sel beta di dalam organ pankreas seperti proses patologi diabetes jenis 1.

Namun, berbeza dengan
diabetes jenis 1 yang sering didiagnosis ketika kanak-kanak
, mereka yang mempunyai masalah diabetes 1.5 cenderung untuk didiagnosis di usia dewasa.

Jika penghidap obes dan tidak aktif, risiko untuk mendapat diabetes jenis 2 juga tinggi.

Ada cara ke nak rawat masalah ini?

Oleh sebab LADA menyebabkan badan anda tidak berupaya untuk menghasilkan insulin, rawatan terapi insulin merupakan kunci kepada kawalan gula dalam darah.

Namun, proses patologi yang berlaku agak perlahan. Maka, pada peringkat awal, doktor mungkin akan
mempreskripsikan anda pil kencing manis
 terlebih dahulu.

Apabila sejumlah besar sel beta di dalam pankreas anda musnah dek antibodi badan, rawatan insulin perlu diambil.

Secara puratanya, menurut kajian pada tahun 2016 oleh Kolej Farmasi Oklahoma, mereka yang didiagnosis dengan penyakit diabetes 1.5 bakal memerlukan insulin dalam tempoh 5 tahun.

Jika penghidap patuh kepada protokol rawatan dan mengambil insulin seperti yang diarahkan, risiko untuk mereka mendapat komplikasi diabetes sangatlah rendah.

Oleh sebab itulah penting bagi mereka yang mengalami simptom diabetes untuk membuat pemeriksaan.

Rawatan awal boleh membantu meningkatkan kualiti hidup individu.

Konklusi

Penyakit diabetes 1.5 memang wujud. Namun, nama yang lebih kurang kontroversi adalah LADA, kencing manis pendam dalam orang dewasa.

Protokol rawatan bagi mereka yang menghidapnya lebih kurang sama dengan diabetes 1.

Mereka yang patuh kepada arahan doktor bakal menikmati kualiti hidup yang lebih tinggi.

Maka, jika anda mengalami simptom diabetes, dapatkan pemeriksaan kesihatan dengan kadar segera.

#WorldDiabetesDay #DiabetesAwareness4All


6 Jenis Jus Sayur @ Jus Buah Yang Boleh Bantu Anda Berdiet! No. 6 Itu Paling Sedap & Berkhasiat!

Anda sudah cuba
pelbagai jenis cara untuk menurunkan berat badan
 namun masih gagal? Mungkin anda perlu cuba amalkan jus sayur dan jus buah untuk diet!

Ya, kadangkala anda tidak perlu berlapar dan menahan diri daripada mengambil makanan atau minuman yang sedap-sedap untuk tujuan menurunkan berat badan.

Ada satu cara yang dipercayai sangat bagus dalam usaha anda untuk berdiet yakni pengambilan jus sayur dan buah. Jom teruskan membaca artikel.

Minum jus sebagai cara turunkan berat badan?

Jus adalah
sejenis minuman yang mudah, murah dan cepat dalam usaha mendapatkan nutrisi ekstra
 ke dalam tubuh badan yang sangat diperlukan.

Bukan itu sahaja, minuman penuh khasiat ini juga dipercayai mampu menurunkan berat badan anda jika diambil dalam kualiti dan kuantiti yang ideal.

Pun begitu, anda perlu lebih berwaspada kerana ada beberapa jenis jus tinggi dengan gula dan rendah dengan serat yang tidak bagus untuk tubuh badan.

Ini kerana jus-jus yang sebegini mungkin akan meningkatkan pengambilan kalori lantas menggagalkan usaha anda untuk menurunkan berat badan.

Ia terutamanya jus yang telah diproses, disejukbeku dan dijual di pasaran yang tinggi gula, rendah serat, banyak pemanis tambahan serta bahan lain.

Disebabkan itu, anda perlu lebih bijak jika ingin mengambil jus sayur atau jus buah untuk diet!

Jus yang terbaik untuk turunkan berat badan!

Daripada membeli, adalah lebih baik untuk anda membuat sendiri jus sayur atau jus buah untuk diet itu dengan cara menggunakan alat pengisar buah di dapur.

Berikut adalah beberapa contoh jus sayur atau jus buah yang terbaik untuk turunkan berat badan:

#1. Jus sayur hijau

Terdapat banyak jenis sayur hijau seperti kailan, bayam, kubis dan lain-lain
 yang dipercayai bagus untuk dikisar dan diminum untuk turunkan berat badan.

Ini kerana sayur-sayur hijau ini adalah rendah gula, tinggi serat dan kaya dengan sifat antiradang serta antioksidan yang bagus untuk tubuh badan anda.

Kajian menunjukkan bahawa pengambilan sayur hijau sebegini mampu menurunkan berat badan serta mengelakkan berat naik mendadak pada masa hadapan.

Jus buah untuk diet #2. Tembikai

Buah ini sangat manis, segar, sedap dan berkhasiat untuk dimakan
 kerana ia rendah kalori serta tinggi kandungan mikronutrien yang bagus untuk jantung.

Dalam pada itu, ia sangat kaya dengan kandungan air yang boleh membuat anda kenyang lebih lama sekali gus mengelakkan anda makan secara berlebihan.

Kajian yang melibatkan 33 orang menyatakan bahawa pengambilan 300 gram jus buah tembikai ini setiap hari mampu untuk menurunkan berat badan.

Jus buah untuk diet #3. Delima

Buah ini sangat kerap diambil ekoran kepercayaan di mana ia bagus untuk minda dan memori
 sama seperti yang diuar-uarkan jika kita makan kismis.

Di samping itu, ia sangat rendah dengan kalori dan mampu untuk menurunkan berat badan jika dijadikan jus dan diambil dalam diet seharian anda.

Kajian di makmal mendapati bahawa jus delima ini mungkin mampu menghalang pengumpulan lemak dan penambahan jisim pada tubuh badan.

Jus sayur untuk diet #4. Lobak

Jus lobak sering kali dijadikan minuman ekoran sifatnya yang kaya dengan vitamin A
 dan dipercayai sangat bagus untuk kesihatan organ mata anda.

Ia juga mungkin mampu membantu dalam usaha anda untuk menurunkan berat badan ekoran kandungan karotenoid yang tinggi dalam sayur ini.

Kajian melibatkan 28 orang lelaki selama 8 minggu mendapati pengambilan jus lobak pada setiap hari mampu mengurangkan masalah perut buncit.

Jus sayur untuk diet #5. Ubi bit

Kebanyakan
para atlet mengambil jus ini kononnya untuk tingkatkan prestasi dalam sukan dan permainan
 ekoran sebatian nitrat yang wujud di dalamnya.

Ia juga mungkin mampu membantu anda untuk menurunkan berat badan kerana ia rendah kalori, tinggi serat serta mampu membuat anda kekal kenyang.

Namun, harus diingatkan bahawa proses membuat minuman sayur ini mungkin akan menghilangkan banyak nutrisi jadi ia perlu dilakukan dengan lebih berwaspada.

#6. Jus lemon + halia

Akhir sekali, anda juga mungkin boleh cuba jus campuran di antara lemon dengan halia dalam usaha untuk menurunkan berat badan anda ke tahap ideal.

Lemon mampu menambah perasa dalam minuman di samping sangat kaya dengan antioksidan
.

Halia pula membantu proses metabolisme dan mengurangkan selera makan serta berat badan
.

Gabungan kedua-dua jus sayur dan jus buah untuk diet ini sudah tentu sedap dan bagus untuk anda cuba dalam diet sekali gus menurunkan berat badan.


Kini Mandian Herba Pula Dikatakan Penawar COVID-19: Berkesan Ke Mandi Guna Serbuk Biji Sawi?

Untuk mendapatkan lebih banyak info tentang coronavirus di Malaysia, sila dapatkannya di sini.

Pernahkah anda mendengar tentang serbuk biji sawi dan kebaikan
mustard bath
 untuk merawat COVID-19?

Sejauh manakah kebenaran berita yang baru-baru ini viral?
Nak tahu lebih lanjut?

Lihat dahulu situasi terkini COVID-19 di Malaysia berdasarkan statistik:

[covid_19]

Apa itu mandian herba berasaskan biji sawi (
mustard bath
)?

Mustard bath
merupakan mandian berasaskan herba yang telah lama diamalkan oleh orang Rom dan Yunani dari zaman dahulu lagi.

Mandian ini kemudiannya diamalkan oleh orang Eropah pula sebagai salah satu cara perubatan tradisonal.

Tujuannya untuk melegakan sakit-sakit badan, demam panas dan juga untuk melegakan stres selepas seharian bekerja.

Walaupun mandian ini mungkin asing bagi kita sebagai rakyat Malaysia, namun ia banyak diamalkan di luar negara sebagai salah satu cara untuk mereka mengamalkan ‘
self-love
’ ataupun terapi untuk memanjakan diri.

Tambah lagi, bahan untuk membuat
mustard bath
 diperbuat daripada campuran serbuk biji sawi, garam Epsom dan juga serbuk penaik.

Semua bahan ini adalah bahan biasa yang ada di rumah dan boleh dibeli di kedai dengan harga yang murah. Ramai yang cuma DIY sahaja!

Disebabkan
biji sawi DIKATAKAN mempunyai sifat antiviral, maka mandian ini secara tiba-tiba menjadi terkenal
sebagai salah satu penawar untuk penyakit COVID-19!

Biji sawi BUKAN bahan ajaib melawan COVID-19

Ramai yang tertipu dengan keupayaan ‘herba ajaib’ untuk merawat penyakit seperti COVID-19.
Samalah seperti pemakaian health-tag
, mandian herba ini juga tidak dapat melindungi anda daripada dijangkiti COVID-19!

Kenyataan bahawa mandian biji sawi dapat mengubat COVID-19 hanyalah sesuatu yang dibesar-besarkan.

Tiada sebarang bukti kukuh yang dapat mengaitkan
mustard bath
 dengan
 keupayaan untuk merawat COVID-19.

Mungkin ada kebenarannya jika mandian ini digunakan untuk merawat keletihan setelah seharian penat berada di tempat kerja.

Namun, kenyataan di atas juga tidak mempunyai sebarang bukti kukuh. Tidak ada sebarang kajian yang menyokong kenyataan kebaikan serbuk biji sawi dapat ubati pening kepala dan juga demam.

Anda mungkin berminat:

Anda Bebas Bergerak Masa PKPP Tapi WASPADA! Ini 7 Tempat BERISIKO Tinggi Sebar COVID-19

COVID-19 Di US Makin Kritikal, Bilion USD Dilabur Untuk Tempah Vaksin, Pelaburan Yang Berbaloi?

Bahaya
mustard bath

Jika anda pernah mendengar tentang
mustard oil
, atau
mustard sauce
, anda pasti tahu tentang rasa pedas yang terkandung dalam biji sawi.

Ya, biji sawi yang terdapat dalam mandian ini adalah sama seperti apa yang terkandung dalam sos yang anda makan bersama
burger
 anda!

Sekarang, bayangkan pula anda mandi di dalam tub yang dipenuhi dengan serbuk biji sawi!

Pasti menyakitkan bukan!

Walau bagaimanapun, banyak blog kecantikan di luar sana yang amat yakin dengan kebaikan serbuk biji sawi. Menurut mereka, rasa pedih itu adalah normal ketika mandi menggunakan serbuk biji sawi.

Baca juga:

Selain rasa pedih, mandian ini juga akan membuatkan anda berpeluh-peluh dengan banyak.

Semua tindak balas ini adalah disebabkan satu komponen dalam biji sawi yang bernama
sinigrin
. Komponen inilah yang memberikan biji sawi rasa pedasnya.

Sinigrin
 yang
terkenal dengan sifat antiradang
 mungkin juga mempunyai keistimewaan lain seperti sifat antibakteria, antifungi dan juga kebolehan untuk merawat luka.

Walau bagaimanapun,
sinigrin
 boleh bertindak balas dengan air dan membentuk satu kompaun lain iaitu
allyl isocyanate
, sejenis bahan yang boleh akibatkan kulit anda melecur!

Bahaya bukan!

Badan luka, melecur selepas guna serbuk biji sawi

Terdapat beberapa laporan yang menunjukkan bahawa ada individu yang mengalami gejala dermatitis sentuh disebabkan serbuk biji sawi.

Seorang wanita yang tidak pernah mengalami sejarah penyakit ekzema telah mengalami gatal-gatal dan kesan melecur pada bahagian belakang badan.

Kulit pada belakang badannya juga jadi bersisik dan tumbuh ruam.

Wanita ini mengalami simptom gatal, dan juga luka-luka pada belakang badan
setelah menggunakan produk herba tradisional selama sebulan.

Walaupun dia telah dirawat, simptom memakan masa hampir 5 bulan untuk pulih sepenuhnya. Oleh itu hati-hatilah dalam menggunakan serbuk biji sawi sebagai rawatan alternatif ya.

Tidak semua apa yang
beauty blogger
katakan adalah benar. Samalah juga dengan isu-isu yang viral. Selalunya tidak adapun kebenaran di sebalik berita-berita tersebut.

Kesimpulan

Jadilah netizen yang bertanggungjawab dengan
tidak menyebarkan maklumat palsu
 tentang cara rawatan ataupun ubat yang kononnya boleh menyembuhkan COVID-19.

Oleh itu, sebelum anda tekan butang
share
, fikir-fikirlah dahulu ya!

Mungkin tidak ada masalah untuk anda amalkan mandian herba berasaskan biji sawi, tapi jika ada apa-apa yang terjadi, cepat-cepatlah jumpa doktor ya!

[mc4wp_form id=’115319″]


Ini 6 Jajan Kegemaran Masa Sekolah Dahulu, Mana Satu Yang Anda Selalu Beli?

Bagi mereka yang membesar sekitar tahun 80-an atau 90-an, anda pastinya masih ingat beberapa jenis makanan ringan atau jajan zaman dulu yang sering dibeli di kedai runcit sewaktu usia kanak-kanak. Setiap daripada kita pasti mempunyai jajan Malaysia kegemaran masing-masing.

Mari lihat senarai
keropok zaman dulu
 yang mungkin boleh mengimbau kembali kenangan lama anda.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Senarai jajan zaman dulu yang jadi kegemaran ramai

Mungkin terdapat pelbagai jenis jajan Malaysia atau
keropok zaman dulu
 yang selalu anda beli semasa masih kanak-kanak.

Namun, jenis jajan di bawah ini merupakan antara yang paling popular atau menjadi trend pada ketika itu.

#1. Keropok jagung Binbin

Siapa sahaja yang tidak mengenali jajan zaman dulu yang satu ini. Pek pembungkusnya yang agak berkilat dengan imej jagung yang agak besar, menyebabkan ia lebih dikenali dengan nama jajan
jagung
.

Pada zaman dahulu, satu pek jajan ini hanya dijual dengan harga 20 sen sahaja, dan anda akan mendapat dua biji jajan
jagung
 dalam setiap pek.

Rasanya yang manis-manis dengan tekstur yang rangup dan rapuh menjadi antara pilihan kanak-kanak pada era tersebut.

#2. Jajan zaman dulu: Keropok durian

Keropok
durian
 ini merupakan antara jajan yang paling sedap dan amat dikenali ramai.

Bungkusannya mempunyai warna kuning dan oren cerah selain saiznya yang agak besar.

Biasanya, terdapat imej
buah durian
 dan juga jagung pada bungkusan jajan ini dan tertera perkataan
popcorn
 perasa durian.

 Rasanya yang lemak-lemak manis berserta bau dan rasa durian menjadikan ia jajan yang bukan sahaja digemari kanak-kanak, tetapi juga orang dewasa.

#3. Kek coklat Hiro

Kek coklat Hiro mungkin sudah tidak dijumpai lagi sekarang. Ia merupakan kek kecil yang disalut dengan
coklat
 yang amat
manis
.

Penulis juga sudah lupa harga jualannya pada zaman 90-an dahulu, namun ia boleh dikatakan agak murah.

Siapa yang tidak mahu jajan zaman dulu yang murah dengan rasa mewah, bukan?

#4. Kek coklat Apollo

Kek coklat ini hampir serupa sahaja dengan kek coklat Hiro. Namun, kek
coklat
 Apollo berbentuk segi empat yang memanjang, manakala kek coklat Hiro pula berbentuk bulat.

Kek
coklat
 Apollo dijual dengan harga 20 sen sahaja dan masih banyak dijual sehingga ke hari ini.

Ini mungkin kerana masih ramai yang menggemarinya termasuklah kanak-kanak generasi baharu.

#5. Nini Coklat Celup

Ini boleh dikatakan sebagai antara jajan Malaysia yang agak kayangan.

Tidak seperti jajan lain yang boleh dibeli dengan harga sekitar 10 atau 20 sen sahaja, Nini
Coklat
 Celup biasanya dijual dengan harga RM1 yang pada ketika itu boleh dikatakan agak mahal.

Oleh sebab itu, ia tidak kerap dibeli walaupun rasanya agak sedap. Biskut panjang yang dicelup dengan coklat menjadikan rasanya seolah-olah jajan mewah untuk
kanak-kanak
.

#6. Jajan Mi-Mi

Keropok udang Mi-Mi ini juga sangat sedap. Pek pembungkusannya juga agak comel kerana bersaiz kecil. Ia mempunyai rasa udang dan agak
masin
.

Ia berbentuk seperti mi kecil yang pendek tetapi dengan rasa yang rangup.

Pada zaman dahulu, ia dijual dengan harga 10 sen sahaja untuk satu paket Mi-Mi. Jajan ini agak ikonik kerana ia mempunyai gambar kartun kucing sedang bermain gitar pada pek pembungkusnya.

Jajan zaman dulu banyak garam

Jajan termasuk dalam kategori makanan ringan. Ia merupakan jenis makanan yang diproses dan bukan lagi tergolong dalam makanan sebenar.

Selain itu, ia juga kurang atau mungkin hampir tiada nutrien seperti
vitamin
, mineral dan juga komponen nutrien penting yang lain.

Makanan ringan seperti ini juga tinggi dengan sodium atau garam dan bahan perasa.

Oleh sebab itu, tidak salah untuk anda membeli dan memakan jajan di atas bagi mengembalikan nostalgia zaman kanak-kanak anda.

Namun, cukuplah sekadar merasa atau makan dengan kuantiti yang sedikit sahaja.

Kesimpulan

Jika anda ingin merasa jajan zaman dahulu seperti yang di atas, pastikan anda tidak memberikannya kepada kanak-kanak untuk mengelakkan ketagihan dan kesan buruk lain terhadap kesihatan mereka.


Minggu 36

Perkembangan bayi

Perkembangan bayi dalam kandungan

Bayi anda sekarang sebesar seperti sayur kubis dengan kepanjangan 47 cm daripada kepala ke tumit dan berat sekitar 2.7 kg.

Si kubis kecil yang anda perhatikan pada ultrabunyi tersebut bakal membentuk bayi yang berisi. Sekarang, telah ada lemak pada pipi bayi anda, dan otot menghisap yang kuat juga menyumbang kepada wajahnya yang bulat.

Tulang yang membentuk kepala bayi anda boleh bergerak antara satu sama lain dan bertindih semasa kepala bayi anda berada dalam pelvis. Fenomena ini dipanggil
molding
, dan ia membantu bayi melalui laluan kelahiran. Jangan risau jika bayi anda dilahirkan dengan kepala agak tirus atau tidak berbentuk bulat. Selepas beberapa jam atau hari, kepala bayi anda akan kembali kepada bentuk asal.

Perubahan hidup & tubuh badan

Bagaimanakah perubahan badan saya?

Disebabkan bayi anda mengambil ruang yang banyak, anda mungkin mengalami kesukaran untuk makan, walaupun hidangan bersaiz biasa. Hidangan yang lebih kecil dan kerap lebih mudah untuk anda hadamkan berbanding hidangan tiga kali sehari. Dalam masa yang sama pula, anda akan kurang mengalami pedih hulu hati dan lebih mudah bernafas apabila bayi anda turun ke dalam pelvis. Proses ini berlaku beberapa minggu sebelum kelahiran jika ini kehamilan pertama anda. Jika anda pernah melahirkan sebelum ini, ia berkemungkinan tidak berlaku melainkan sebelum waktu bersalin. Jika bayi anda telah turun, anda mungkin merasa tekanan lebih tinggi pada bahagian bawah abdomen, yang menyebabkan aktiviti berjalan lebih sukar dan anda lebih kerap membuang air kecil. Jika bayi turun terlalu rendah, anda mungkin merasakan tekanan pada vagina dan rasa tidak selesa. Sebahagian wanita mengatakan mereka merasakan seperti membawa bola boling antara kaki mereka.

Anda juga mungkin akan menyedari kontraksi bertambah kerap. Pastikan anda mengetahui tanda kelahiran. Secara umumnya jika kehamilan anda tidak ada komplikasi dan air ketuban anda tidak pecah, anda berkemungkinan perlu menunggu sehingga mengalami kontraksi yang berlaku dalam masa seminit, setiap 5 minit dalam masa sejam. Anda patut pergi ke hospital dengan segera jika anda mengalami tanda tersebut. Anda juga patut segera menghubungi hospital jika aktiviti bayi anda berkurang atau anda merasa seperti air ketuban menitis, atau jika terdapat sebarang pendarahan vagina, demam, rasa sakit kepala, sakit perut yang berterusan, atau masalah penglihatan.

Apakah yang perlu saya beri perhatian?

Sewaktu penghujung kehamilan, kebanyakan wanita hamil sudah berhenti bertambah berat badan. Berat badan anda tidak bertambah atau berkurang pada waktu ini. Jangan risau! Bayi anda masih dengan berat yang sama.

Bahkan tiada pertambahan dalam berat badan atau berat badan berkurang bermakna badan anda telah bersedia untuk melahirkan. Air ketuban dan usus yang melonggar untuk persediaan kelahiran boleh mengurangkan berat badan.

Pertemuan dengan doktor

Apa yang harus saya maklumkan pada doktor?

Doktor anda akan memaklumkan simptom kelahiran dan keperluan untuk ke hospital atau tempat kelahiran pada masa yang sesuai (iaitu jika jarak kontraksi setiap 5 hingga 7 minit). Kontraksi juga mungkin tidak seragam. Jika anda tidak pasti ini adalah kontraksi sebenar atau tidak, anda perlu menghubungi doktor anda. Doktor akan memberikan jawapan berdasarkan suara anda di telefon.

Apakah ujian yang perlu saya tahu?

Doktor akan menganggar saiz bayi anda dan meramalkan waktu kelahiran. Anda mungkin perlu menjalani pelbagai ujian bergantung kepada keperluan anda dan kehendak doktor, ini termasuklah:

Timbang berat (penambahan berat badan akan berhenti atau berkurang pada waktu ini);

Tekanan darah (mungkin lebih tinggi berbanding timester kedua);

Ujian air kencing untuk memeriksa tahap gula dan protein;

Vena varikos pada kaki, bengkak pada tangan dan kaki;

Pemeriksaan degupan jantung janin;

Ukuran saiz rahim melalui pemeriksaan luar untuk dibandingkan dengan waktu kelahiran;

Ketinggian fundus (bahagian atas rahim);

Saiz fetus, arah kelahiran (kepala atau punggung dahulu), kedudukan (muka ke bawah atau ke atas) melalui pemeriksaan dengan sentuhan dari luar.

Simptom atau tanda yang tidak normal;

Sediakan senarai soalan atau isu yang anda mahu bincangkan dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Akupuntur

Akupuntur adalah selamat dan efektif sewaktu kehamilan. Kajian telah menunjukkan bahawa akupuntur sangat berkesan untuk mengurangkan stres, rasa loya, sakit pinggang dan peha, posisi bayi songsang, dan kemurungan ringan atau sederhana.

Akupuntur bukanlah pengganti penjagaan pranatal sebaliknya sebagai rawatan sampingan yang bermanfaat. Dan, disebabkan akupuntur sangat kurang kesan sampingan, ramai wanita hamil memilih alternatif ini berbanding mengambil ubat untuk menangani simptom kehamilan.

Hubungan kelamin

Anda tidak patut menjalani hubungan kelamin pada trimester ketiga jika:

Anda mengalami masalah plasenta previa. Dalam kes ini, jika alat kelamin lelaki menyentuh serviks, ia boleh merosakkan plasenta dan menyebabkan pendarahan pada bayi anda;

Anda mengalami pendarahan vagina;

Air ketuban pecah. Bayi anda tidak dapat dilindungi daripada jangkitan;

Anda mempunyai sejarah kelahiran pramatang;

Anda mengalami serviks tidak kompeten.

Bagaimanakah tumbesaran bayi pada minggu hadapan?

Hello Health Group
 tidak memberikan sebarang khidmat nasihat, diagnosis atau rawatan perubatan.


4 Kesan Kurang Tidur Terhadap Kulit

Kita semua memerlukan tidur untuk menjaga kecantikan, dan ternyata rehat malam yang baik sangat membantu keajaiban pada kulit anda. Apabila terlalu sering berjaga malam, adalah perkara biasa bangun pada waktu pagi dengan bulatan bawah mata yang gelap dan kulit kering. Bagaimana
 tidur
 boleh mempengaruhi kecantikan kulit anda? Sila baca artikel ini.

1. Memburukkan keadaan kulit

Apabila anda tidak mendapat tidur yang cukup, kadar kortisol atau tekanan anda secara semula jadi meningkat. Badan anda pada dasarnya memberi isyarat bahawa anda memerlukan lebih banyak rehat, dan pembebasan kortisol memburukkan keadaan sistem imun dan kulit kulit anda. Keradangan yang meningkat menerusi sistem badan anda, sehingga tidak dapat mengawalnya secara berkesan. Ini meninggalkan kulit yang lebih sensitif yang mudah terdedah kepada keadaan kulit seperti psoriasis dan ekzema.

2. Mempercepatkan penuaan

Semasa tidur yang yang lena, terdapat peningkatan hormon pertumbuhan yang membolehkan sel-sel baru untuk mengisi semula yang lama. Tanpa tidur yang lena atau kitaran REM, kulit anda tidak dapat sepenuhnya mendapat faedah penjanaan semula sel. Apabila anda tidak mendapat tidur yang cukup, sel-sel tidak disegarkan, mengakibatkan kerosakan yang tidak dapat diterbalikkan semalaman.

3. Merosakkan diet

Mengejutkan, tidur membantu mengekalkan berat badan anda, yang sebenarnya mempunyai kelebihan untuk kulit anda sebagai balasannya. Walaupun tidur membantu menjaga berat badan anda terkawal dengan regulasi badan, tidur dengan baik juga menghalang anda daripada mengambil makanan tidak sihat pada waktu malam. Apabila diet anda menjadi lebih sihat dan anda mula mengurangkan snek lewat malam, akhirnya anda akan membuang makanan yang berminyak dan makanan sampah yang menimbulkan kesan buruk pada kulit anda.

4. Mengeringkan kulit

Semasa anda tidur, badan anda mengimbangi tahap penghidratannya, membolehkan kulit memulihkan kelembapan yang diperlukan. Apabila anda tidak cukup tidur, penghidratan badan anda tidak seimbang di seluruh badan, menyebabkan kembung. Anda juga akan mendapati diri anda mempunyai bulatan bawah mata yang gelap dan kulit kering apabila anda tidak mendapat rehat yang berkualiti.


Beras Parboiled Atau Beras Perang, Yang Mana Lebih Bagus Untuk Diabetes?

Pernahkah anda dengar mengenai beras
parboiled
, beras tanpa kanji untuk kencing manis? Beras
parboiled
 untuk kencing manis melalui cara pemprosesan yang sedikit berbeza berbanding beras biasa.

Beras ini juga dikenali sebagai beras rebus. Ia juga boleh didapati di pasar raya berdekatan.

Beras
parboiled
 direndam, distim dan dikeringkan ketika ia masih lagi di dalam sekam. Proses ini menjadikan sekam lebih mudah untuk dicabut. Ia juga membuatkan warna nasi berubah sedikit kekuning-kuningan.

Tekstur nasi
parboiled
 juga berbeza. Ia lebih ringan dan tidak melekit
berbanding nasi putih biasa.

Walau bagaimanapun, adakah benar nasi ini sesuai dimakan oleh semua orang, terutamanya oleh mereka yang menghidap kencing manis?

Mari ketahui kebaikan dan keburukan beras
parboiled
 untuk kencing manis serta manfaatnya terhadap kesihatan kita.

Untuk mendapatkan lebih banyak info tentang Kencing Manis, sila dapatkannya
di sini.

Apa maksud beras
parboiled
?

Proses
parboiled
 berlaku sebelum beras dikisar, iaitu sebelum bahagian sekamnya dibuang. Ada 3 proses utama untuk menghasilkan beras
parboiled
:

Merendam.
 Beras yang mentah akan direndam di dalam air untuk meningkatkan kelembapannya.

Mengukus.
Beras tersebut akan dikukus hingga kandungan kanjinya bertukar menjadi gel. Proses kukus ini turut membantu membunuh bakteria dan mikroorganisma lain.

Mengeringkan.
Beras akan dikeringkan secara perlahan-lahan untuk mengurangkan kelembapannya supaya ia dapat dikisar.

Proses
parboiled
 atau rebusan akan mengubah warna beras menjadi kekuning-kuningan. Walau bagaimanapun,
warnanya tidak segelap beras perang.

Perubahan warna ini berlaku disebabkan pergerakan pigmen dari sekam ke dalam nasi. Proses
parboiling
 juga boleh menyebabkan nasi berubah warna kepada coklat.

Secawan nasi
parboiled
 (155 gram) mengandungi:

194 kalori

0.5 gram lemak

41 gram karbohidrat

1 gram serat

5 gram protein

Beras
parboiled
 juga
merupakan sumber zat besi dan kalsium.
 Bukan itu sahaja, beras
 parboiled
 untuk kencing manis mengandungi kurang kalori dan karbohidrat serta lebih banyak serat dan protein.

Ini menjadikan beras tanpa kanji untuk kencing manis ini lebih sihat dan boleh diambil sebagai alternatif kepada beras putih tradisional.

Bukan itu sahaja, beras ini juga mempunyai vitamin B yang lebih banyak. Ini disebabkan proses
parboil
 yang menyebabkan nutrisi dari bran bergerak memasuki endosperma beras.

Walau bagaimanapun, beras perang masih lagi berada di tangga yang teratas dari segi kandungan nutrisinya.

Beras
parboiled
 untuk kencing manis atau beras perang?

Jika anda sedang memilih antara beras
parboiled
 dan beras perang, kedua-duanya mempunyai kelebihan tersendiri.

Walau bagaimanapun, dari segi nutrisi, ada sedikit perbezaan antara beras perang dan beras
parboiled
.

Jika anda memilih beras
parboiled
 untuk kencing manis, ini adalah antara sifatnya yang sesuai untuk
pengambilan pesakit diabetes.

Beras perang dan beras
parboiled
 mempunyai karbohidrat, serat, lemak, protein dan kalori yang seakan-akan sama. Walaupun begitu, beras perang mempunyai nutrisi seperti magnesium, fosforus, potasium dan folat yang lebih tinggi.

Manakala, beras
parboiled
 pula mempunyai kandungan kalsium yang lebih tinggi.

Tidak dinafikan, beras perang mempunyai nutrisi yang lebih banyak. Namun, jika anda tidak menggemari rasa dan teksturnya, anda boleh cuba beras
parboiled
 yang mempunyai rasa yang seakan-akan beras biasa.

Antara perbezaan beras
parboiled
 dan beras perang yang lain ialah masa memasaknya.

Beras perang selalunya perlukan masa selama 40 minit untuk masak, manakala beras
parboiled
 hanya mengambil masa 20 minit sahaja.

Baca juga:

Baru Tahu! Beras Ungu Yang Selalu Kita Lihat Dalam Drama Korea Ini Rupanya Sangat Berkhasiat

Beras Putih Atau Perang, Yang Mana Satu Pilihan TERBAIK Untuk Atlet & Individu Kaki Gim?

Kebaikan beras
parboiled
 untuk kencing manis

Kajian menunjukkan, beras
parboiled
 mungkin mempunyai beberapa manfaat untuk kesihatan. Antaranya:

1.
Beras
parboiled
 tahan lebih lama

Ada sebabnya mengapa beras
parboiled
 menjadi kegemaran ramai. Nasinya tidak melekit dan lebih gebu daripada biasa.

Malah, ia juga sesuai untuk mereka yang
suka panaskan nasi sebelum makan
. Anda juga boleh sejukkan nasi ini dan panaskan semula keesokan harinya.

Paling penting, nasi
parboiled
 tidak mempunyai enzim yang dapat meleraikan lemak dalam nasi. Ini akan menyebabkan nasi tersebut lebih sedap. Jangka hayatnya juga lebih panjang berbanding nasi biasa.

Selain beras basmathi, cubalah beras
parboiled
 untuk kencing manis. Ia tahan lebih lama dan rasanya juga lebih sedap.

2.
Lebih banyak khasiat

Disebabkan proses penghasilannya yang berbeza, beras
parboiled

mengandungi banyak antioksidan
 dan asid fenolik yang berasal daripada endosperma dari isirong beras.

Berdasarkan kajian yang dimuatkan di dalam jurnal
Journal of Medicinal Food
, beras
parboiled
 mengandungi 127% komponen fenolik berbanding beras biasa. Malah, ia juga didapati dapat melindungi kita daripada radikal bebas.

3.
Beras
parboiled
 mengandungi banyak prebiotik

Selain itu, beras tanpa kanji untuk kencing manis ini juga mengandungi
prebiotik yang baik untuk badan.

Proses
parboiling
 menghasilkan kanji yang lebih rintang. Kanji ini telah melalui proses fermentasi oleh bakteria yang dikenali sebagai probiotik.

Probiotik amat baik untuk kesihatan perut. Malah, ia akan memudahkan proses penghadaman dan mengelakkan masalah pencernaan pada masa hadapan.


5 Rahsia Agar Kulit Wanita Kekal Cantik & Sihat, No. 1 Tip Paling Mudah Nak Buat!

Daripada hujung rambut ke hujung kaki, setiap individu terutama golongan wanita tentu sahaja
mempunyai impian untuk memiliki kulit yang cantik
 bukan? Maka, kalian kena tahu tips kecantikan kulit yang terbaik dalam artikel ini!

Untuk mendapatkan lebih banyak informasi tentang Kesihatan Kulit, anda boleh klik
di sini.

Wanita & masalah kulit yang lazim

Ironiknya, golongan wanita itu sering kali
 terkena bermacam-macam masalah kulit
 walhal mereka amat mengambil berat dan menjaga tentang hal-hal yang melibatkan organ terbesar pada tubuh badan ini.

Anda tidak percaya? Berikut adalah antara masalah kulit yang lazim dialami dan dideritai oleh perempuan:

Jerawat

Jeragat

Kulit berminyak

Kulit berkedut

Kulit berparut

Kulit kering

Kulit kusam

Kulit sensitif

Tona kulit tidak sekata

Persoalannya, kenapa? Untuk pengetahuan anda semua, masalah-masalah di atas turut terjadi kepada lelaki namun ia mungkin lebih terkesan kepada wanita
kerana mereka mementingkan kecantikan kulit
.

Dalam pada itu, faktor lain seperti ketidakstabilan hormon di dalam tubuh badan wanita juga akan mempengaruhi kulit lantas memicu dan membawa kepada
masalah yang biasa dikenali sebagai
breakout
.

Tips kecantikan kulit untuk wanita cuba!

Untuk pengetahuan anda semua, ada beberapa
tips kulit cantik dan sihat
yang wanita boleh cuba dan ia tidak hanya
berkait dengan rutin
skin care
 sahaja
. Ya, ada banyak lagi tips kecantikan kulit wanita yang lain.

Khas buat orang perempuan, boleh cuba tips kecantikan kulit wanita di bawah ini agar kulit kekal cantik dan sihat:

#1. Banyak minum air kosong

Pertama dan paling penting,
hidrasi adalah kunci utama
! Maka, wanita kena lebih banyak minum air kosong kerana ia sudah tentu tinggi dengan oksigen yang sangat diperlukan untuk elak dehidrasi.

Pun begitu, jangan memaksa untuk minum lebih daripada 10 gelas air kosong sehari. Cukup sekadar 8 gelas sahaja setiap hari sesuai dengan saranan pakar supaya kulit anda kekal cantik dan sihat.

#2. Elak minum alkohol & kafein

Sehubungan di atas, elakkan pula minuman yang kurang baik terutama beralkohol dan berkafein kerana ia bukan sahaja akan meningkatkan risiko dehidrasi
malah boleh merosakkan kulit anda
.

Alasannya, minuman-minuman sebegini berisiko untuk menjejaskan organ dalaman terutama buah pingang dan hati. Apabila dua organ ini terjejas, maka toksin punca kulit rosak tidak dapat dibuang.

#3. Cuci sisa mekap sebelum tidur

Memang benar bahawa mekap itu sudah sinonim dengan kaum perempuan yang gemar memakainya setiap kali berada di luar rumah. Namun, tidak bermakna pula ia perlu kekal di kulit sepanjang masa.

Ini kerana
mekap atau alat solek yang melekat pada kulit
 dalam tempoh waktu yang terlalu lama boleh membuat liang pori pada kulit anda tersumbat lantas terkumpul minyak, debu dan pelbagai kotoran lain.

Tips kecantikan kulit #4. Eksfoliasi

Metode
pembuangan atau pengelupasan sel kulit mati
 (eksfoliasi) amat penting untuk menyingkirkan kulit yang tidak lagi diperlukan supaya ia dapat digantikan dengan kulit lebih baru, cantik dan sihat.

Caranya, anda boleh melakukan eksfoliasi ini hanya di rumah dengan teknik skrub badan. Tetapi, jangan terlalu kerap pula mempraktikkan cara ini kerana ia berisiko membuat kulit anda kering dan sensitif.

Baca lagi artikel berkaitan:

Setiap Hari Tonyoh Muka Dengan Skrub, Tahu Tak Ia Sebenarnya Boleh Merosakkan Kulit?

5 Langkah Rawat Kulit Kaki Kering & Gatal, Cara Terbaik Guna Skrub Dengan Madu?

Skrub Badan Boleh Hilangkan Daki Dan Putihkan Kulit? Ini Fungsi Sebenarnya!

#5. Pakai pelindung matahari setiap hari

Terutama jika anda kerap berada di luar rumah, wanita perlu sentiasa menggunakan
 krim, losyen atau ubat pelindung matahari
 agar radiasi daripada sinar ultra ungu matahari tidak dapat menembusi kulit anda.

Sebaiknya, sapukan
sunscreen
ini kira-kira 30 minit sebelum anda keluar rumah agar kesannya dapat meresap dengan lebih dalam dan baik. Malah di dalam rumah juga, anda tidak boleh mengabaikannya.

Konklusinya, tips kecantikan kulit wanita di atas tadi adalah antara petua atau rahsia yang paling asas selain menjaga pemakanan serta penggunaan produk di pasaran.

Sekiranya wanita ada sebarang masalah berkenaan kulit, segera
berjumpa dan berbincang dengan pakar dermatologi
!


Apa Anda Perlu Tahu Mengenai HIV & AIDS

Boleh berjangkit melalui darah atau hubungan seks, HIV adalah satu penyakit berbahaya yang telah
merosakkan kehidupan ramai individu di seluruh dunia.
 Ingin tahu apa itu HIV dan AIDS?

Artikel ini akan memberikan maklumat lanjut mengenai penyakit HIV dan Aids.

Untuk mendapatkan lebih banyak info tentang Kesihatan Seksual, sila dapatkannya
di sini.

Apa itu HIV dan AIDS?

HIV adalah virus yang sekali menjangkiti tubuh seseorang, ia akan membuatkan kemerosotan tahap kesihatan.

Ini kerana virus tersebut akan menyerang sistem imunisasi tubuh, melemahkan keupayaan untuk melawan kembali jangkitan dan penyakit sama ada demam biasa hinggalah demam panas.

HIV biasanya akan
menjangkiti individu
 ketika melakukan hubungan seks tanpa perlindungan kondom.

Malahan seorang wanita hamil yang mempunyai HIV kemungkinan besar anaknya juga akan dijangkiti. Sementara itu,
AIDS adalah peringkat akhir HIV.

Bagaimana ujian HIV dan AIDS dilakukan?

Jika anda mengesyaki kemungkinan menghidap HIV, datang ke klinik secepat mungkin untuk mendapatkan pemeriksaan.

Semakin lama anda menunggu, semakin tinggi anda mempertaruhkan nyawa sendiri dan orang di sekeliling, terutama pasangan.

Ujian HIV adalah cara untuk mengetahui sama ada anda dijangkiti HIV atau tidak. Sampel darah atau air liur anda akan diambil untuk pemeriksaan.

Seandainya keputusan negatif, tahniah, anda bebas HIV. Tetapi jika sebaliknya, anda mungkin mempunyai HIV, maka ujian darah lebih lanjut akan dilakukan sebagai pengesahan keputusan.

Jika memang disahkan sebagai positif, lebih banyak ujian dan perbincangan dengan pakar HIV, doktor atau pakar penjagaan kesihatan diperlukan.

Rawatan & hidup dengan HIV dan AIDS

Buat masa ini, tiada ubat untuk mengubati HIV dan AIDS. Namun pada masa kini, rawatan yang ditawarkan agak berkesan untuk membantu
mereka yang dijangkiti HIV, hidup lebih lama dan sihat.

Sekiranya anda mempunyai HIV atau AIDS, anda perlu mengambil ubat dalam bentuk tablet setiap hari.

Kebiasaannya, sejenis ubat tidak akan mencukupi. Oleh itu, gabungan ubat-ubatan yang berlainan akan ditetapkan.

Selain itu, mengamalkan gaya hidup yang sihat juga penting untuk menjamin jangka hayat hidup ‘lebih lama’.

Bagi mereka yang hidup dengan HIV, mengambil rawatan antiretroviral dalam bentuk terapi akan mengurangkan risiko penyebaran HIV kepada pasangan seksual.

Terapi ini sangat penting kerana ia mempunyai keupayaan mengesan virus HIV, di mana ujian darah tidak mampu mengesannya.

 Walaupun peratusan untuk
wanita hamil dengan HIV akan menyebabkan bayinya dijangkiti HIV
 adalah kecil, namun peluang dijangkiti tetap ada.

Ini cara mencegah HIV/AIDS

Mereka yang berkongsi jarum suntikan atas apa jua alasan, atau
melakukan hubungan seks tanpa perlindungan kondom
 adalah berkemungkinan besar untuk mendapat HIV.

Yang pastinya, untuk menghindari HIV dan AIDS, pastikan anda menggunakan kondom setiap kali melakukan hubungan seks sekiranya anda mengamalkan hubungan seksual secara aktif.

Jangan berkongsi jarum, peralatan suntikan seperti jarum suntikan, sudu dan kapas ujian
(swab)
 dengan individu lain.

Mengetahui tahap kesihatan pasangan seks anda sebelum melakukan rangsangan seksual juga sangat penting.

Jika anda mengesyaki bahawa anda mungkin mempunyai HIV, datang ke klinik secepat mungkin untuk mendapatkan diagnosis, rawatan dan ubat.


Hati-hati Pencinta Kucing! Anda Berisiko Dijangkiti Penyakit Kulat Sporo Ini

triPernah dengar sporo kucing? Sporo adalah penyakit kulat sporotrichosis, selalunya dikaitkan sebagai penyakit yang boleh membawa maut bagi
haiwan peliharaan terutamanya kucing.

Tetapi tahukah anda penyakit kulat ini juga boleh memudaratkan kesihatan manusia? Ikuti artikel ini untuk mengetahuinya dengan lebih lanjut.

Untuk mendapatkan lebih banyak info tentang Kesihatan, sila dapatkannya
di sini.

Apa itu sporotrichosis?

Sporotrichosis adalah
jangkitan kulit
 yang disebabkan oleh kulat sporothrix schenckii.

Kulat ini sering dijumpai pada duri mawar, jerami, lumut
sphagnum
 (spesies lumut yang sering digunakan untuk menanam anggerik atau tanaman hiasan lain), ranting, dan tanah.

Jangkitan ini lebih sering berlaku kepada tukang kebun dan mereka yang menanam bunga ros, pengeluar rumput kering, dan individu yang mengusahakan tanah.

Setelah kulat sporotrichosis ini menjangkiti kulit, ia akan memerlukan beberapa hari sehingga mampu makan masa berbulan-bulan untuk gejala mulai muncul.

Namun begitu, ternyata penyakit kulat ini bukan sahaja diakibatkan oleh tumbuhan, ia juga boleh disebabkan oleh
haiwan peliharaan
 anda, seperti kucing!

Sporo kucing

Kucing dengan penyakit sporotrichosis ini lebih dikenali sebagai jangkitan sporothrix brasiliensis sering mengalami luka di wajah mereka, selalunya terjadi
di sekitar hidung
.

Luka ini boleh terjadi akibat pergaduhan yang berlaku dengan kucing lain yang sudah dijangkiti.

Justeru, kucing yang menjilat luka yang dijangkiti pada bahagian badan mereka bakal memindahkan penyakit kulat tersebut ke bahagian wajah dan mulut.

Antara ciri jangkitan penyakit kulat ini adalah kecenderungannya untuk meningkat menjadi wabak dalam kalangan kucing. Bahkan
sporo kucing boleh berjangkit
 dan
menular terhadap manusia
.

Sporo kucing ialah penyakit yang mudah menjangkiti haiwan peliharaan termasuklah anjing.

Kebiasaannya, haiwan yang terdedah kepada aktiviti luar lebih mudah dijangkiti penyakit ini menerusi kulat sporo.

Kulat tersebut akan masuk ke badan
melalui mulut
, luka atau kedua-duanya dan luka tersebut tidak akan kering walaupun dirawat.

Lebih buruk, ia juga boleh memberi kesan buruk terhadap manusia termasuk menyebabkan kematian sekiranya haiwan yang dijangkiti menggigit atau mencakar kita.

Bagi aspek tubuh badan manusia, kesan daripada jangkitan kuman sporo ini hanya dapat dirasai selepas 2 bulan iaitu melalui simptom-simptom seperti bengkak dan bisul.

Selain itu, kegagalan untuk mendapatkan rawatan segera mampu
menyebabkan bisul-bisul ini tumbuh
 di sepanjang nodus limfa.

Malah, yang lebih teruk lagi, ia bakal merebak ke dalam paru-paru dan seluruh badan, akhirnya menyebabkan kematian.

Gejala-gejala dijangkiti sporo kucing

Gejala pertama sporotrichosis adalah benjolan bisul pada kulit yang boleh berwarna dari merah jambu sehingga hampir warna ungu.

Benjolan ini biasanya tidak menyakitkan atau hanya terasa lembut. Lama-kelamaan, ia boleh mengalami
luka terbuka (ulser)
yang dapat mengeluarkan cecair jernih.

Sekiranya tidak dirawat, benjolan dan ulser ini akan menjadi kronik dan mungkin tidak akan pulih selama bertahun-tahun.

Dalam kes-kes yang sangat jarang berlaku,
jangkitan kulat
 ini boleh merebak ke bahagian tubuh yang lain, seperti tulang, sendi, paru-paru, dan otak.

Perkara ini lebih biasa berlaku dalam kalangan mereka yang mempunyai
sistem imun
yang lemah, menjadikannya sukar untuk dirawat dan boleh mengancam nyawa.

Rawatan perubatan bagi jangkitan kulat sporo

Rawatan sporotrichosis bergantung pada anggota badan yang dijangkiti.

Jangkitan pada kulit sahaja

Jangkitan sporo ini akan dirawat dengan
larutan kalium
 iodida.

Ubat ini diberikan 3 kali sehari selama 3 sehingga 6 bulan sehingga semua luka hilang.

Jangkitan kulit juga boleh dirawat dengan
itraconazole
 (s
poranox
) hingga 6 bulan.

Jangkitan sporo kucing pada tulang dan sendi

Jangkitan ini jauh lebih sukar untuk dirawat dan jarang bertindak balas terhadap kalium iodida.

Oleh itu,
itraconazole
 sering digunakan sebagai ubat pada peringkat awal selama beberapa bulan atau bahkan hingga 1 tahun.

Selain itu,
amphotericin
juga digunakan, tetapi ubat ini hanya boleh diberikan melalui intravena (IV).

Amphotericin
 mempunyai lebih banyak kesan sampingan dan mungkin perlu diberikan selama berbulan-bulan.

Bagi kes yang kronik, pembedahan kadang-kadang diperlukan untuk membuang tulang yang dijangkiti.

Baca juga:

Jangkitan pada paru-paru

Jangkitan paru-paru bakal dirawat dengan kalium iodida,
itraconazole
, dan
amphotericin
dengan jumlah kejayaan yang berbeza-beza.

Lebih buruk, kadangkala kawasan paru-paru yang dijangkiti terpaksa dikeluarkan.

Jangkitan di otak

Meningitis sporotrichosis
 jarang berlaku, oleh itu maklumat berkaitan rawatannya masih belum banyak yang diterokai.

Amphotericin plus 5-fluorocytosine
 umumnya disyorkan, tetapi
itraconazole
 mungkin juga dapat dicuba.

Apakah langkah pencegahan yang boleh dilakukan?

Doktor haiwan, penjaga haiwan, dan
pemelihara si gebu
 harus sentiasa berhati-hati ketika menangani kucing yang dijangkiti penyakit kulat ini, terutama haiwan yang kelihatan sakit atau mengalami luka yang jelas.

Ini kerana, seseorang individu boleh mendapat sporotrichosis daripada haiwan peliharaan yang dijangkiti walaupun mereka tidak mencakar atau
menggigit anda
.

Sebilangan individu boleh mendapat sporo kucing setelah menyentuh haiwan yang dijangkiti dan kemudian menyentuh mata mereka.

Di samping itu juga, sentiasa berwaspada dengan haiwan yang tidak dikenali dan dekati mereka dengan berhati-hati, walaupun si comel itu mungkin kelihatan mesra.

Sekali lagi, hadkan kontak rapat antara kucing peliharaan dan liar, terutama yang jelas kelihatan sakit.


Ibu Hamil Kerap Sakit Celah Kelangkang? Ini 9 Puncanya, Cuba Semak!

Mengalami ketidakselesaan atau sakit celah kelangkang ketika hamil adalah antara perkara biasa. Ini kerana berlaku beberapa perubahan melibatkan badan, organ dan hormon pada bakal ibu.

Jom ketahui antara punca yang mungkin menyebabkan sakit celah kelangkang sepanjang
tempoh mengandung.

Untuk mendapatkan lebih banyak info tentang Kehamilan, sila dapatkannya
di sini.

Punca sakit celah kelangkang ketika hamil

Terdapat banyak sebab mengakibatkan ketidakselesaan dan sakit pelvis semasa mengandung. Berikut antara punca kesakitan paling biasa sepanjang
 ke
hamilan yang tidak mendatangkan bahaya (benigna):

1. Disfungsi symphysis pubis

Juga dikenali sebagai sakit pinggang pelvis,
Symphysis pubis dysfunction
(SPD) berlaku apabila estrogen, progesteron dan relaxin meningkat semasa kehamilan.

Peningkatan hormon
 ini menyebabkan ligamen pelvis menjadi lebih santai serta lembut dan sendi mula menjadi lebih bergerak.

Sendi di hadapan pelvis – disebut symphysis pubis – boleh menjadi tidak stabil, menyebabkan kesakitan. Ia boleh berlaku sejurus selepas persenyawaan dan menjadi lebih teruk menjelang akhir kehamilan.

Penyebab sakit celah kelangkang ketika kehamilan #2. Kekejangan

Rasa sakit seperti kekejangan ini cenderung berlaku pada 8-12 minggu selepas kehamilan dan boleh terasa seakan mengalami
pendarahan haid.
 Selagi tiada pendarahan, ia mungkin hanya disebabkan pengembangan rahim.

Keadaan ini biasanya kurang dirasakan semasa
kandungan pertama
 berbanding kehamilan seterusnya.

3. Sakit ligamen bulat

Pada trimester kedua,
 anda mungkin merasa kesakitan tajam, menikam atau sakit di sebelah sisi. Kesakitan ini boleh berlaku apabila perkembangan bayi meregangkan ligamen daripada rahim ke pangkal paha.

Anda juga mungkin lebih mengalami rasa sakit ligamen bulat apabila melakukan pergerakan seperti berjalan atau bangun darip
ada dud
uk.

Jika anda mengalami sakit celah kelangkang sebelah kiri ketika hamil, berbaring mengiring pada sisi yang menyakitkan mungkin dapat menghilangkan rasa sakit (boleh berganti sisi jika kedua-dua belah berasa sakit).

4. Tekanan daripada berat bayi, punca sakit celah kelangkang ketika hamil

Pada trimester ketiga
, anda mungkin mengalami tekanan di kawasan pelvis kerana ber
at bayi
 sedang membesar menekan saraf yang mengalirkan darah daripada faraj ke kaki.

Kesakitan ini biasanya dialami apabila bergerak, contohnya seperti sedang berjalan atau menaiki kereta kerana bayi bergoyang/melantun.

Untuk membantu melegakan tekanan, baring pada satu sisi dan berehat.

5. Sista ovari

Biasanya
sista ovari
bukanlah kanser dan tidak berbahaya tetapi boleh membesar semasa mengandung.

Hamil dengan sista ovari boleh menyakitkan, kerana rahim yang semakin membesar boleh memberi tekanan pada ovari. Jika sista pecah, kesakitan itu boleh bertambah lebih teruk.

Dalam kes jarang berlaku, sista boleh membesar dan menyebabkan ovari berpusing sendiri – disebut sebagai kilasan ovari (
ovarian torsion
) yang mengakibatkan gejala seperti
rasa sakit perut tajam
, loya, muntah dan berpeluh.

Maklumkan kepada doktor jika anda mengalami gejala yang disebutkan di atas.

Punca sakit celah kelangkang ketika hamil #6. Kontraksi
Braxton hicks

‘Latihan kontraksi’ ini selalunya tidak menyakitkan dan cenderung berasa seperti tekanan atau pelvis ‘ketat’. Keadaan ini biasa datang dan pergi yang lebih berbentuk sporadis berbanding
kontraksi bersalin
 sebenar.

Biasanya
Braxton Hicks
 akan mula dialami pada trimester kedua atau ketiga dan boleh dicetuskan oleh
dehidrasi
, jadi banyakkan pengambilan cecair.

Ia biasanya hilang dengan sendiri, tetapi jika ia berlanjutan lebih empat kontraksi sejam dalam tempoh dua jam, lakukan pemeriksaan doktor segera!

7. Sembelit

Punca biasa
sembelit semasa hamil
termasuklah perubahan hormon berkaitan kehamilan atau pengambilan suplemen zat besi yang melambatkan proses pencernaan.

Kekal hidrat dan mengamalkan makanan tingg
i serat
 seperti buah-buahan dan sayuran,
banyak bersenam
 atau menukar
vitamin pranatal
 (jika mengandungi zat besi) mungkin dapat mengurangkan gejala.

8. Jangkitan saluran kencing (UTI), punca sakit celah kelangkang ketika hamil

Mengalami UTI semasa hamil boleh menyebabkan anda berasa ingin kencing secara tiba-tiba. Anda juga mungkin terasa sensasi terbakar semasa membuang air kecil serta terdapat darah dalam air kencing.

UTI yang tidak dirawat boleh menyebabkan komplikasi serius kepada ibu dan bayi. Ia boleh berkembang menjadi
jangkitan pada buah pinggang
, sekali gus meningkatkan risiko
kelahiran
bayi pramatang
.

Baca juga:

9. Vulvodynia

Merupakan keadaan yang menyebabkan sakit kronik pada
bahagian vulva
 dan faraj. Walaupun puncanya tidak jelas tetapi ia boleh menyebabkan sakit celah kelangkang ketika kehamilan yang teruk.

Konklusi

Terdapat banyak punca yang boleh menyebabkan bakal ibu mengalami sakit celah kelangkang ketika hamil. Sekiranya ada sebarang kebimbangan mengenai keadaan diri, lakukan pemeriksaan dengan
pakar sakit puan
 bagi mendapatkan lebih kepastian.


7 Mudarat Meninggalkan Sarapan Pagi

Sarapan pagi merupakan waktu makan yang penting kerana ia merupakan sajian utama yang akan anda ambil sebagai bekalan tenaga untuk sepanjang hari. Pun begitu, kebanyakan individu masih tidak sedar akan kepentingan sarapan. Mereka selalu menggunakan alasan seperti mengejar masa untuk ke pejabat atau ke sekolah untuk menolak sarapan. Mereka mungkin tidak tahu perbuatan ini akan mengundang mudarat buat mereka. Ikuti artikel ini untuk mengetahui lebih lanjut mengenai 7 mudarat meninggalkan sarapan pagi

#1.

Emosi terganggu

Jika anda terlihat seseorang individu itu seperti monyok sahaja di pagi hari, dia mungkin terlepas waktu sarapan. Ya, meninggalkan sarapan sememangnya akan mendatangkan kesan kepada emosi individu. Ia mungkin disebabkan oleh perasaan lapar dan dahaga yang terpaksa ditahan sehingga waktu makan yang seterusnya.

#2. Tekanan

Selain emosi terganggu, individu yang meninggalkan sarapan juga cenderung mengalami tekanan pada tubuh badannya. Bayangkan, badan anda terpaksa bekerja bermula pada pagi hari tanpa mendapatkan sebarang tenaga? Ya, ia memang boleh mendatangkan tekanan kepada badan anda yang kemudiannya akan memberi kesan kepada produktiviti kerja anda.

#3. Lemah sistem imun badan

Tidak mengambil sarapan juga akan mendatangkan kesan kepada sistem imun badan kita dan menjadikannya lebih lemah daripada biasa. Ini kerana sistem imun tidak mampu mendapatkan sumber tenaga daripada makanan yang secukupnya pada waktu pagi. Kesannya, badan anda akan menjadi lemah akibat tidak mendapat nutrisi secukupnya lalu meningkatkan risiko menghidapi pelbagai masalah kesihatan yang lain.

#4. Masalah usus & sistem penghadaman

Perbuatan meninggalkan sarapan juga akan menyebabkan seseorang individu itu mengidam makanan segera atau makanan ringan lalu memakannya sebagai ganti untuk sarapan. Ia sangat berbahaya kerana makanan jenis ini tidak langsung mempunyai nutrien dan mampu merosakkan usus dan sistem penghadaman.

#5. Risiko obesiti meningkat

Menurut kajian, individu yang meninggalkan sarapan akan makan lebih banyak pada waktu makan yang seterusnya berbanding individu yang mengambil sarapan. Ini menyebabkan mereka mempunyai risiko yang lebih tinggi untuk mengalami obesiti.

#6. Risiko penyakit meningkat

Selain obesiti, perbuatan meninggalkan sarapan juga akan meningkat risiko pelbagai penyakit lain seperti diabetes, hipoglikemia, sakit jantung, hipertensi, gangguan metabolisme dan gangguan kitaran haid bagi wanita. Ini adalah disebabkan ketidakseimbangan gula dalam darah, tekanan dan lain-lain.

#7. Nafas berbau

Apabila anda bangun pada waktu pagi, bau nafas sememangnya sudah tidak menyenangkan. Jika anda meninggalkan sarapan pagi pula, nafas akan lebih berbau. Ia disebabkan anda tidak mengambil apa-apa makanan untuk meneutralisasikan bau nafas anda. Ini sangat ditakuti dan perlu dielakkan terutamanya bagi golongan individu yang bekerja di pejabat.

Hakikatnya, sarapan pagi merupakan antara waktu makan yang paling penting buat individu. Meninggalkannya secara sengaja atau tanpa sengaja pula akan mendatangkan pelbagai mudarat kepada kita. Oleh itu, setiap kali bangun pada waktu, sarapan adalah perkara terawal yang perlu anda cari terlebih dahulu.

Hello Health Group
 tidak menyediakan nasihat perubatan, diagnosis, atau rawatan.


Jom Putihkan Tangan Dan Kaki Yang Gelap Atau Berbelang Dengan 5 Cara Ini!

Akibat berjemur di tengah panas dengan berbaju atau berseluar, maka anggota tubuh yang terdedah itu boleh jadi gelap dan mungkin berbelang! Jadi,
apa cara memutihkan tangan
 dan kaki dalam waktu 1 hari yang individu boleh cuba? Teruskan baca artikel ini.

Untuk mendapatkan lebih banyak informasi tentang Kesihatan Kulit, anda boleh klik
di sini
.

Kenapa kulit boleh gelap dan berbelang?

Untuk pengetahuan anda semua, melanin adalah sejenis hormon yang mempengaruhi warna kulit dan hipotesis yang mudah di sini adalah lebih banyak hormon ini, lebih gelap warna kulit.

Ada banyak faktor risiko yang akan mempengaruhi naik dan turun kadar hormon melanin di kulit termasuk jika individu itu telah
 terdedah kepada cahaya matahari
 terlalu lama atau kerap.

Meskipun dalam kalangan masyarakat Kaukasia di Eropah, mempunyai kulit yang agak gelap atau ‘
tanned
‘ itu cantik, sebaliknya orang kita pula percaya bahawa
memiliki kulit yang cerah
 ibarat suatu harapan atau impian besar bagi majoriti individu!

Disebabkan itu, ramai orang kita yang akan mencari dan mencuba
pelbagai cara memutihkan kulit
 tangan dan kaki dalam waktu 1 hari terutama apabila telah terdedah pada cahaya matahari.

Tidak perlu risau, kami ada beberapa cara memutihkan kulit tangan dan kaki dalam waktu 1 hari tradisional serta moden yang mungkin anda boleh cuba!

Cara memutihkan tangan dan kaki!

Anda sudah bosan dengan gelaran atau ejekan Dayang Senandung akibat
kulit wajah yang kurang sama tona
 dengan tangan dan kaki? Kami ada beberapa cara yang anda boleh cuba seperti berikut:

#1. Sapukan ekstrak atau gel lidah buaya

Cara memutihkan tangan dan kaki yang pertama adalah dengan menyapukan lidah buaya ini
pada kulit yang gelap
 atau berbelang ekoran ia amat sarat dengan sebatian bernama aloesin.

Aloesin adalah sejenis zat yang mampu menghambat pembentukan dan penyebaran melanin pada kulit sekali gus mampu mencegah pengumpulan hormon ini yang menjadi sebab kulit gelap.

Selain menjadi
agen pencerah semula jadi
 yang wujud dalam banyak produk kulit, ia juga popular kerana kemampuannya untuk melembap, melembut dan membuat kulit anda lebih awet muda!

#2. Cara memutihkan tangan menggunakan variasi jenis
masker
kulit

Jangan berfikiran sempit bahawa
masker
 hanya untuk wajah
 kerana ia juga boleh digunakan di anggota badan yang lain termasuk tangan dan kaki sebagai salah satu cara untuk memutihkan kulit.

Selain jenis yang biasa di pasaran, anda juga boleh guna bahan di bawah untuk dijadikan
masker
:

Kentang

Kunyit

Timun

Tomato

Jeruk

Lemon

Pisang

Caranya juga serupa sahaja dengan
masker
 yang digunakan pada muka iaitu sapukan, ratakan lalu biarkan seketika untuk menyerap ke dalam kulit. Kesannya,
kulit anda boleh jadi lebih cerah
.

#3. Guna krim pelindung matahari untuk cara memutihkan tangan

Seperti mana yang kita semua sudah tahu,
sunscreen
,
sunblock
 atau pelindung matahari
 itu sangat penting untuk kesihatan dan kecantikan kulit namun ramai yang belum sedar akan perkara ini.

Selain membantu melindungi kulit individu daripada sinaran cahaya matahari, ia turut boleh membuat kulit lebih cerah
ekoran kandungan produk ini
 yang berupaya mengembalikan tona kulit.

Terutama jika tinggal di tempat beriklim panas, ia wajib digunakan ketika berada di luar rumah ya!

Baca lagi artikel berkaitan:

5 Tips Penting Membeli Pelindung Matahari

Pelindung Matahari Kimia VS Pelindung Matahari Fizikal: Mana Lebih Bagus?

#4. Benarkah skrub juga antara cara yang baik?

Skrub berfungsi mengelupaskan sel kulit yang telah mati untuk membuang ia dari kulit anda. Kebiasaannya,
teknik ini dilakukan
 sekali atau dua kali seminggu.

Menggunakan bantuan alat skrub dengan ramuan tradisional seperti kopi, beras dan lain-lain yang telah dihancurkan, ia bukan sahaja boleh mencerahkan kulit malah menimbulkan sel kulit baru.

Cara memutihkan tangan dan kaki #5. Prosedur kosmetik

Terakhir, anda juga mungkin boleh cuba cara yang mungkin memakan sedikit kos dan masa yakni dengan
melakukan prosedur kosmetik
. Tetapi, pastikan anda gunakan khidmat profesional.

Antara prosedur kosmetik yang dipercayai boleh membawa manfaat di atas itu adalah
skin peeling
atau
skin bleaching
di mana kulit yang telah gelap akan disingkirkan dengan alat teknologi.

Sebenarnya, anda yang mengalami masalah kulit gelap atau berbelang akibat cahaya matahari itu boleh mengembalikan tona warna kulit dengan
 menggunakan produk di pasaran
. Pun begitu, ada banyak produk palsu yang mendatangkan kesan sampingan!

Dalam erti kata mudah, sila lebih berwaspada tentang produk dan prosedur yang anda ingin cuba!


Mulakan Setiap Hari Dengan Segelas Jus Oren, Ini 5 Khasiatnya Buat Anda Sekeluarga!

Apabila bercakap tentang jus buah, pastinya air oren antara yang menjadi pilihan utama.

Rasa masam manisnya yang sedap, ditambah pula dengan tekstur isi buahnya yang lembut, membuatkan rasa dahaga terisi dengan mudah.

Di samping rasa yang sedap, mari kita lihat apa lagi khasiat air oren menerusi artikel ini.

#1. Ia membantu merangsang sistem imun

Khasiat jus oren utama yang boleh dikaitkan dengan
buah sitrus yang lain adalah kaya dengan vitamin C
.

Vitamin ini menawarkan banyak manfaat termasuk merangsang sistem imun dengan membantu sel-sel imun bekerja dengan lebih efisyen.

Selain itu, bekalan vitamin C yang mencukupi adalah penting dalam pencegahan penyakit seperti Scurvy, yang lazimnya menjadi masalah untuk pelayar-pelayar zaman dahulu yang tidak berupaya untuk membawa tumbuh-tumbuhan atau buah-buahan dalam pelayaran mereka.

Sebab itulah anda digalakkan mengambil jus oren jika selalu jatuh sakit untuk menguatkan ketahanan badan.

2. Air oren bersifat anti-radang

Oren juga kaya dengan antioksidan yang dikenali dengan sifat anti-radang serta anti-penuaan.

Antioksidan menghalang kesan radikal bebas ke atas badan anda dan membantu
 mengurangkan risiko serangan jantung dan strok
.

#3. Ia membantu mengawal tekanan darah

Pigmen utama dalam jus oren adalah hesperidin yang boleh
membantu mengawal tekanan darah tinggi.

Menurut kajian, 500 ml jus oren sehari secara berkala mampu menurunkan tekanan darah bagi orang dengan berat badan berlebihan serta meningkatkan kesihatan badan secara am.

#4. Ia membantu mengawal kadar kolesterol

Vitamin C, asid folik dan pigmen di dalam jus oren membantu untuk
mengurangkan kadar LDL atau lebih dikenali sebagai kolesterol jahat
.

Ia juga meningkatkan kadar kolesterol baik atau HDL seterusnya mengurangkan nisbah LDL-HDL.

#5. Air oren sangat baik untuk kulit

Akhir sekali, khasiat jus oren yang terakhir dalam senarai ini adalah ianya
mempunyai manfaat kepada kesihatan dan kecantikan kulit
.

Vitamin C di dalam jus oren boleh memberikan anda kulit yang sihat dan muda dengan merangsang pembentukan kolagen.

Ia juga membantu menghalang dari kesan buruk sinaran UV matahari!

Anak anda juga perlu minum air oren?

Baiklah, sekarang kita sudah tahu, bahawa air oren ini baik untuk kita. Namun bagaimana pula dengan si kecil kita? Bolehkah mereka meminumnya?

Ibu bapa diingatkan untuk memberi 100 peratus jus buah-buahan segar
.

Selain itu, sila elakkan si kecil anda minum koktel atau kordial buah-buahan.

Ini kerana ia mengandungi bahan perasa dan pewarna yang berlebihan serta berbahaya buat anak anda.

Oleh itu, sila semak label terlebih dahulu sebelum membeli atau meminumnya.

Air oren adalah pilihan yang paling terbaik kerana jus ini mempunyai kandungan gula yang paling rendah berbanding jus-jus yang lain selain tinggi kandungan vitamin C.

Pun begitu, anda masih perlu berhati-hati kerana ada sesetengah kanak-kanak tidak dapat menahan sitrus yang ada dalam jus sekali gus menyebabkan perut mereka berasa tidak selesa.

Jadi, anda dan anak anda boleh mengambilnya tanpa sebarang masalah. Cuma jangan terlalu banyak
sehingga tidak mahu mengambil air kosong pula ya
!

Hello Health Group
 tidak menyediakan nasihat perubatan, diagnosis atau rawatan.


Bulu Kemaluan Pun Boleh Beruban, Tapi Selamat Ke Kalau Mahu Dye Bulu Ari-Ari?

Pernahkah anda terfikir apa
 fungsi bulu kemaluan wanita
 atau bulu ari ari bukan? Kemudian, bolehkah ia dihilangkan atau diwarnakan? Jom baca artikel untuk tahu lebih lanjut!

Untuk mendapatkan lebih banyak info tentang Kesihatan Wanita, sila dapatkannya
di sini.

Bulu ari ari juga boleh beruban

Rambut beruban
 adalah sebahagian daripada
proses penuaan
 yang akan menjejaskan mana-mana individu pada satu tahap dalam kehidupan.

Apabila bercakap mengenai rambut berubah warna kepada kelabu ini, ia boleh terjadi pada sebarang rambut yang tumbuh pada tubuh, termasuklah pada
bahagian kemaluan
.

Anda mungkin akan berasa terkejut apabila
terjumpa uban pada
bulu kemaluan
, tetapi usah bimbang, ia boleh dikembalikan kepada warna asalnya atau warna yang menyerlah (jika mahu).

Sejujurnya perkara berkaitan penjagaan peribadi ini jarang dibincangkan secara terbuka, namun ia adalah perkara yang akan dialami oleh
setiap wanita dan lelaki
.

Seperkara yang perlu anda ketahui, mewarnakan bulu ini adalah perkara yang tidak digalakkan oleh pakar.

Tetapi jika anda mahu mencubanya, ia selamat dilakukan, namun perlulah untuk mengikuti langkah-langkah tertentu.

Ini terutamanya berkaitan pemilihan pewarna bulu kemaluan. Anda disarankan untuk
memilih produk yang bebas
 daripada paraben dan amonia.

Jika tidak, akan wujud risiko untuk berlaku kerengsaan
dan jangkitan kulit
.

Ikut petua daripada Hello Doktor ini untuk mewarnakan bulu ari ari!

Persediaan yang perlu dilakukan

Untuk mewarnakan bulu kemaluan, berikut antara bahan yang perlu disediakan, seperti:

Produk pewarna rambut – sebaiknya bebas amonia dan paraben

Berus aplikator

Jeli petroleum

Syampu pelembap

Kain lap

Astringen (seperti toner)

Bola kapas

Langkah mewarnakan bulu kemaluan

Cara yang dikongsikan di bawah boleh digunakan untuk mewarnakan semua jenis rambut atau bulu pada bahagian tubuh.

TETAPI
 jangan sesekali menggunakan kaedah ini untuk mewarnakan kening atau bulu mata.

Jika masih mahu mengubah
warna kening atau bulu mata
, berjumpalah dengan pakar kosmetik berlesen untuk melakukannya.

1. Jeli petroleum

Langkah pertama, sapukan sedikit jeli petroleum untuk menutup
kawasan sensitif seperti vulva dan labia
.

Ini sekali gus dapat mengelakkan risiko kerengsaan kulit pada bahagian yang berpotensi.

Tetapi pastikan anda tidak menyapu jeli tersebut pada bulu kemaluan yang ingin diwarnakan, okay?

2. Sarung tangan

Jangan lupa untuk membaca arahan pada bungkusan produk pewarna rambut dan memakai sarung tangan yang disediakan.

3. Campurkan pewarna

Campurkan bahan pewarna mengikut arahan dan tambahkan syampu pelembap pada jumlah yang sama.

Ini adalah untuk membantu mencairkan warna dan mengurangkan
risiko iritasi pada kulit
.

Kacau bahan-bahan tersebut sehingga sebati sepenuhnya.

4. Mulakan mewarna bulu ari ari

Kemudian, sapukan pewarna rambut dengan lembut dan sekata pada bulu kemaluan.

Sebaiknya, gunakan berus yang disediakan. Jika tiada, anda boleh menggunakan berus lukisan.

Jangan gosokkan pewarna ke kulit dan elak daripada membiarkan warna berlebihan meresap
 masuk ke dalam faraj
 dalaman sensitif
 yang disapu jeli petroleum.

5. Tempoh masa

Selesai proses mewarna
, biarkan mengikut tempoh arahan pada bungkusan, biasanya antara 20 hingga 30 minit.

Jika anda berasa seperti sensasi terbakar atau kerengsaan yang menyakitkan, basuh dengan segera!

6. Cara membasuhnya

Cara paling mudah dan cepat untuk mencuci selepas mewarna bulu ari ari adalah dengan menggunakan
 pancuran air suam
.

Setelah pewarna dibilas, gunakan sabun badan bersama kain lap atau
loofah
 untuk menyingkirkan lebihan jeli petroleum.

7. Menggunakan astringen

Sekiranya terdapat lebihan pewarna pada kulit anda, cucinya dengan menggunakan astringen bersama bola kapas.

8. Warnakan sekali lagi

Sekiranya
warna yang terhasil
 tidak menepati seperti yang anda ingini, anda boleh mewarnakannya sekali lagi.

Pun begitu, tunggu sekurang-kurangnya seminggu sebelum melakukannya semula.

Dalam masa yang sama, pastikan tidak berlaku kerengsaan atau jangkitan kulit, okay?

Untuk pewarnaan kali kedua
, mungkin anda boleh cuba menambah tempoh masa menunggu antara 5 hingga 10 minit sebelum mencucinya.


Kekeliruan COPD dan Asma, Mungkin Sama Tapi Sangat Berbeza

Apa bezanya antara penyakit pulmonari obstruktif kronik (COPD) dengan asma, sedangkan kedua-duanya mempunyai simptom yang lebih kurang sama?

Jika anda ingin mengetahui perbezaan antara kedua-dua masalah pernafasan ini, teruskan membaca artikel ini.

Untuk mendapatkan lebih banyak info tentang Kesihatan Pernafasan, sila dapatkannya
di sini.

Penyakit pulmonari obstruktif kronik dan asma

Batuk, berdehit, sesak nafas adalah antara simptom yang sama antara
COPD
 dan asma.

Namun sebenarnya keadaannya sangat berbeza antara satu sama lain.

COPD adalah istilah umum yang menggambarkan penyakit pernafasan progresif. Antara
contoh penyakit COPD
seperti emphysema dan
bronkitis
 kronik.

COPD dicirikan oleh aliran udara yang menurun dari semasa ke semasa, serta keradangan tisu yang menyambung saluran
udara
.

Asthma biasanya dianggap sebagai penyakit pernafasan yang berasingan, tetapi kadang-kadang ia disalah anggap sebagai COPD.

Kedua-duanya mempunyai simptom yang sama. Simptomnya termasuk
batuk kronik
, berdehit, dan sesak nafas.

Kira-kira 40 peratus daripada orang yang mempunyai COPD juga mempunyai athma.

Asthma dianggap sebagai faktor risiko untuk membangunkan COPD.

Peluang untuk anda mendapat dua dignosis ini meningkat seiring usia.

Perbezaan COPD dan asma

Menurut Yayasan Paru-paru Malaysia, COPD mungkin kelihatan sama dengan asthma, tetapi kedua-dua keadaan sebenarnya sangat berbeza.

Ciri-ciri berikut membezakan COPD daripada
asthma.

Sekiranya terdapat sebarang pertanyaan mengenai keadaan diri, berundinglah dengan doktor bagi mendapatkan lebih kepastian.


Bila Masa Sesuai Perkenalkan Susu Lembu Pada Anak?

Ibu nak bagi si kecil minum susu lembu? Namun anda tidak pasti boleh atau tidak berikan susu pada anak. Ini penjelasan yang perlu ibu ayah ketahui.

Waktu sesuai perkenalkan susu lembu

Anda mungkin mengetahui bahawa susu lembu tidak boleh diberikan kepada bayi yang berusia kurang daripada setahun.

Ia disebabkan susu yang diproses daripada lembu ini tidak mempunyai
nutrien yang mencukupi mengikut keperluan anak kecil
.

Di samping itu, faktor lain disebabkan protein dan lemak dalam susu tersebut sukar untuk dicerna oleh bayi.

Maka tempoh terbaik memperkenalkan susu lembu pada anak adalah setelah mereka berusia lebih setahun.

Bagi anak yang berusia antara 1 hingga 2 tahun hanya boleh minum susu penuh.

Ini kerana ia mengandungi lemak susu yang diperlukan oleh
otak si manja yang sedang berkembang
.

Sesetengah kanak-kanak mungkin akan berdepan masalah ketika minum susu lembu.

Contohnya,
berdepan dengan alahan
 susu yang boleh menyebabkan:

Ruam atau kerengsaan, terutamanya sekitar mulut atau dagu

Ketidakselesaan perut

Cirit-birit

Muntah

Bengkak

Kegatalan

Jika alahan susu mempengaruhi sistem pernafasan anak, petanda yang boleh dikenal pasti adalah seperti:

Kesesakan hidung kronik

Hidung berair

Batuk

Berdehit

Kesukaran untuk bernafas

Sekiranya simptom yang dinyatakan di atas dialami oleh anak anda, dapatkan pemeriksaan dengan doktor.

Namun, jika si manja mengalami simptom yang dinyatakan di bawah, bawa anak untuk mendapatkan rawatan perubatan kecemasan segera:

Keadaan sangat lemah atau pucat

Mempunyai masalah gatal pada seluruh badan

Mengalami bengkak pada kepala atau leher

Mengalami cirit-birit berdarah

Mengalami
reaksi alahan
 yang mengancam nyawa

Alahan kerana susu daripada lembu

Alergi teruk boleh menyebabkan pendarahan pada usus yang cenderung kepada
anemia
. Pun begitu hanya 1 hingga 3% kanak-kanak di bawah usia setahun yang mempunyai alahan susu.

Ia keadaan yang lebih jarang untuk berlaku pada kanak-kanak yang berumur lebih daripada 1 hingga 3 tahun.

Intoleransi laktosa
berlaku apabila usus kecil tidak menghasilkan enzim laktase yang mencukupi. Keadaan tersebut akan menjejaskan proses pencernaan laktosa.

Laktosa adalah sejenis gula yang terdapat dalam susu dan produk tenusu lain. Jika berlaku, ia boleh mengakibatkan
kembung perut
 dan cirit-birit.

Jika situasi tersebut dialami anak, pakar pediatrik mungkin mengesyorkan pemberian
 susu soya
. Namun, kebanyakan kanak-kanak yang alah kepada susu ini juga akan alah kepada soya.

Selalunya, kanak-kanak akan dapat mengatasi alahan atau intoleransi apabila mencecah usia 1 tahun.

Pun begitu, apabila mempunyai 1 alergi makanan, kecenderungan mengalami alahan makanan lain adalah tinggi.

Seandainya anak tidak boleh mengambil produk tenusu atau soya, dapatkan nasihat pakar pediatrik tentang makanan lain yang membantu memberikan protein dan kalsium.

Sekiranya anak anda sememangnya alahan terhadap susu diperbuat daripada lembu, hindari daripada berikan susu atau, sebarang produk tenusu seperti keju, aiskrim, yogurt atau mentega kepada si kecil.

Panduan pemberian susu lembu

Menurut
US Department of Agriculture
 (USDA), berikut adalah jumlah susu harian yang disyorkan kepada kanak-kanak dan remaja:

2 hingga 3 tahun – 2 cawan (480 ml)

4 hingga 8 tahun – 2 ½ cawan (600 ml)

9 hingga 18 tahun – 3 cawan (720 ml)

1 cawan (240 ml) susu adalah bersamaan dengan:

240 ml yogurt

56 gram keju yang diproses

240 ml puding yang diperbuat daripada susu

Sekiranya anda mula berikan susu pada anak seawal usia setahun, itu tidak bermakna anda boleh menghentikan
penyusuan susu badan
 secara terus.

Sebaliknya, lakukan transisi peralihan susu badan kepada susu yang dihasilkan daripada lembu ini secara perlahan-lahan.

Susu rendah lemak atau tanpa lemak

Dalam kebanyakan kes, ibu bapa tidak digalakkan untuk memberikan susu sebegitu kepada anak yang masih kecil melainkan jika mereka berisiko untuk obesiti.

Kanak-kanak pada usia ini memerlukan kandungan lemak susu yang lebih tinggi bagi mengekalkan kenaikan berat badan normal dan membantu badan menyerap
vitamin A
 dan D.

Kepekatan protein dan mineral dalam susu tanpa lemak adalah terlalu tinggi untuk anak di bawah usia setahun.

Selepas berusia 2 tahun, barulah boleh untuk anda berikan susu pada anak daripada jenis susu rendah lemak atau susu skim.

Itupun jika anda lihat si kecil membesar dengan baik, mempunyai
masalah berat badan berlebihan
 atau sebarang masalah kesihatan.

Beri secara perlahan-lahan

Sebaiknya, jika anda ingin mencuba untuk memberikan si manja susu lembu, berikan dalam jumlah yang sedikit sebagai percubaan.

Jika anak tidak mahu menerimanya, jangan memaksa. Cuba berikannya susu tersebut sekali lagi pada masa yang lain.

Pun begitu, jika wujud alahan, hindari terus sebarang produk tenusu dan dapatkan nasihat doktor jika anda mahu cuba memberikannya sekali lagi.


Berapa Keperluan Kalsium Ibu Hamil Sewaktu Puasa?

Apabila mengandung, pengambilan nutrien yang diperlukan semakin meningkat disebabkan setiap makanan yang anda makan harus dikongsi dengan janin di dalam rahim sehingga pertumbuhan dan perkembangannya dapat dikekalkan. Terutama jika anda berpuasa pada bulan Ramadan, anda mesti menetapkan diet yang mencukupi keperluan vitamin dan mineral. Salah satu nutrien penting yang diperlukan oleh wanita hamil ialah kalsium. Oleh itu, berapa kalsium yang diperlukan oleh wanita hamil semasa berpuasa? Ikuti penjelasan lengkap ini.

Pelbagai manfaat kalsium untuk ibu hamil dan janin

Seperti yang anda tahu, kalsium memainkan peranan penting untuk menjaga kesihatan tulang daripada risiko pereputan (osteoporosis). Ini sebenarnya bukan hanya berlaku untuk wanita hamil saja, tetapi juga kepada janin dalam kandungan.

Keperluan kalsium wanita hamil kebiasaannya lebih daripada sebelum hamil. Ini kerana pengambilan kalsium ke dalam tubuh ibu juga akan digunakan untuk pertumbuhan tulang dan gigi janin. Sekiranya keperluan kalsium ibu mengandung tidak dipenuhi, janin akan mengambil beberapa kalsium daripada tulang ibu. Ini pasti akan mengganggu kesihatan tulang ibu dan memberi kesan kepada risiko osteoporosis pada masa akan datang.

Selain pertumbuhan tulang dan gigi, janin memerlukan kalsium untuk memaksimumkan perkembangan hati, saraf, dan otot. Malah, kalsium juga berguna untuk menguatkan degupan jantung bayi supaya kelak dilahirkan dalam keadaan yang sihat dan normal.

Bagi wanita hamil, pengambilan kalsium diperlukan untuk mengurangkan risiko hipertensi dan preeklamsia. Dua hal tersebut adalah antara komplikasi yang paling biasa semasa kehamilan. Oleh itu, sangat penting untuk memenuhi keperluan kalsium wanita mengandung untuk mencegah risiko komplikasi kehamilan yang boleh menjejaskan ibu dan janin.

Sebaik sahaja bayi anda dilahirkan sehingga selesai masa penyusuan eksklusif, anda masih perlu memenuhi keperluan kalsium harian anda. Oleh itu, kalsium akan sentiasa diperlukan untuk mengekalkan kesihatan tulang anda dan mencegah kemorosotan kepadatan tulang pada masa akan datang.

Keperluan kalsium wanita mengandung sewaktu berpuasa

Keperluan kalsium wanita hamil ketika berpuasa pada umumnya sama dengan sewaktu tidak berpuasa. Ia hanya memerlukan pengaturan pola makan dengan sebaik mungkin supaya keperluan kalsium semasa puasa dipenuhi dan tidak berlebihan.

Keperluan kalsium wanita hamil meningkat sebanyak 200 miligram (mg) dari keperluan biasa, sama ada pada trimester 1, trimester 2, atau trimester 3. Namun, ini juga bergantung kepada usia wanita hamil sendiri.

14 – 18 tahun, hamil/menyusu: 1,300

19 – 50 tahun, hamil/menyusu: 1,000

Untuk memastikan eperluan kalsium dipenuhi semasa berpuasa, cubalah mengambil pelbagai sumber makanan kalsium seperti susu, keju, yogurt, bijirin, dan bayam.

Pada asasnya, tidak terlalu sukar untuk memenuhi keperluan kalsium harian anda dengan makanan ini. Contohnya bila anda sedang hamil di usia 25 tahun dengan keperluan kalsium 1.300 mg, maka ini boleh dipenuhi dengan makan satu mangkuk bijirin yang mengandungi 1,000 mg kalsium dan segelas susu yang mengandungi kalsium sebanyak 299 mg.

Walau bagaimanapun, sesetengah wanita hamil tidak suka minum susu kerana ia cenderung menyebabkan mual atau muntah. Ini boleh diganti dengan beberapa sumber kalsium lain seperti:

Jus oren, mengandungi 415 mg kalsium

Sardin, mengandungi 375 mg kalsium

Tauhu, mengandungi 253 mg kalsium

Bok coy, mengandungi 74 miligram

Roti tawar, mengandungi 73 miligram

Jika perlu, penuhi keperluan kalsium anda dengan suplemen multivitamin yang mengandung kalsium. Walau bagaimanapun, dapatkan nasihat doktor terlebih dahulu untuk memastikan kesihatan kehamilan anda sebelum mengambil sebarang suplemen.


Suka Makan Cendawan? Manfaatnya Boleh Meningkatkan Imuniti Badan Dan Melawan Kanser

Anda suka makan cendawan goreng. Tapi adakah anda tahu apakah khasiat makan cendawan kepada kesihatan manusia? Jom bongkar mengenainya dalam perkongsian artikel ini.

10 jenis cendawan yang popular untuk hidangan anda

Sebelum mengetahui tentang khasiat makan cendawan yang bagus untuk tahap kesihatan manusia, apa kata anda kenali dahulu jenis-jenis cendawan yang terdapat di pasaran tempatan dan antarabangsa.

Cendawan butang putih

Juga dikenali sebagai cendawan berkhasiat,
cendawan butang
, cendawan meja, dan cendawan champignon.

Rasanya yang ringan itu menjadikannya jenis tumbuhan yang versatil. Ia boleh dimakan mentah atau dimasak dan sangat sesuai dalam sup, stew, salad, dan piza.

Cendawan Crimini

Juga dikenali sebagai
Agaricus bisporus
 apabila ia tidak matang dan berwarna coklat. Ia turut dikenali sebagai Cremino, cendawan coklat atau
chestnut
.

Crimini adalah portobello muda, juga dijual sebagai
baby portobellos
dan ia merupakan versi cendawan butang putih yang lebih matang.

Khasiat makan cendawan Portobello

Juga dikenali sebagai cendawan padang, atau cendawan topi terbuka.

Cendawan jenis ini boleh mempunyai saiz selebar dengan
telapak tangan anda
. Ia mempunyai tekstur yang padat dan mempunyai rasa yang kaya.

Cendawan Shiitake

Juga dikenali sebagai
 cendawan hitam,
oriental black
 dan
 cendawan hutan

Shiitake adalah jenis tumbuhan yang membiak dengan banyak di Jepun, China, dan Korea, yang merupakan salah satu sebab ia sangat menonjol dalam masakan Asia.

Cendawan tiram

Juga dikenali sebagai
 tiram pokok atau cendawan abalone.

Cendawan tiram adalah spesies
Pleurotus.
Kini ia adalah sebahagian daripada jenis tumbuhan yang boleh dimakan yang paling banyak dibiakkan di dunia.

Cendawan enoki

Juga dikenali sebagai Enokitake, cendawan
musim sejuk,
 atau cendawan lili. Spesis Enoki boleh didapati dalam bentuk segar atau dalam tin.

Pakar mengesyorkan untuk mengambil jenis enoki segar dengan kepalanya yang masih pejal, putih, berkilat, dan bukannya dengan batang yang berlendir atau berwarna kecoklatan.

Cendawan Chanterelles

Juga dikenali dengan nama
Golden
, atau
cendawan telur
. Chanterelles adalah jenis liar yang paling popular.

 Ia berwarna oren, kuning atau putih, berisi dan berbentuk seperti trompet. Memandangkan ia sukar untuk ditanam, chanterelles biasanya dituai dikawasan hutan liar.

Khasiat makan cendawan Porcini

Juga dikenali sebagai
 cendawan Poland
atau
penny bun
. Jenis ini hampir sama dengan portobello.

Rasanya digambarkan mempunyai rasa
nutty
 dan sedikit berisi, dengan tekstur yang licin, berkrim, dan aroma tersendiri yang mengingatkan pada rasa
sourdough
.

Cendawan Shimeji

Dikenali juga dengan nama lain seperti
buna-shimeji
 dan
bunapi-shimeji
.

 Shimeji perlu dimasak sebelum dimakan. Ia bukanlah sejenis tumbuhan yang boleh dihidang secara mentah disebabkan oleh faktor
rasanya yang pahit.
 Rasa pahitnya akan terus hilang apabila ia dimasak dan ia akan bertukar rasa dengan sedikit rasa
nutty
.

Cendawan Morel

Juga dikenali dengan nama
morchella
.

Salah satu cara yang terbaik dan paling mudah untuk dinikmati adalah dengan melembutkannya dengan cara
sautee
dalam mentega, kemudian perasakannya dengan garam dan lada. Jenis ini sedikit kenyal dan mempunyai rasa yang sedap.

Khasiat makan cendawan terhadap kesihatan manusia

1. Meningkatkan imuniti

Cendawan penting untuk
sistem kekebalan badan
 dalam melindungi tubuh daripada penceroboh asing, seperti virus.

Tumbuhan ini dipercayai membantu meningkatkan aktiviti sel yang bertanggungjawab untuk mempertahankan tubuh kita terhadap pencerobohan asing.

2. Melawan kanser

Cendawan adalah tumbuhan baik untuk kesihatan manusia yang mempunyai potensi
melawan kanser.

Kajian telah menunjukkan bahawa memakan tumbuhan ini secara berkala dapat membantu mencegah dan merawat beberapa jenis kanser.

3. Sumber vitamin D

Makan cendawan setiap hari adalah cara lain untuk mendapatkan
jumlah vitamin D
dalam diet anda.

Di samping membantu meningkatkan mood dan
memberikan anda sedikit tenaga
, vitamin D dapat membantu membina dan
mengekalkan tulang yang sihat
.

4. Rendah kolesterol

Cendawan sangat sesuai untuk membantu menurunkan kadar kolesterol kerana ia tidak mempunyai kalori atau lemak.

Ia juga mengandungi serat dan enzim yang mempunyai kapasiti yang ditunjukkan untuk
mengurangkan tahap kolesterol
 dan mengurangkan tekanan pada jantung.

5. Membantu penyerapan nutrien

Vitamin D dalam cendawan
memainkan peranan penting dalam memudahkan penyerapan vitamin dan mineral lain.

Khasiat makan cendawan yang lain adalah tembaga (copper),
kalsium
, fosforus, dan pelbagai vitamin. Ini menjadikannya salah satu makanan paling sihat yang boleh dimakan.

Cendawan kaya manfaat

Cendawan adalah antara makanan yang paling serba boleh di dunia, menjadikannya sebagai pilihan tambahan berharga untuk pelbagai jenis makanan seperti piza, pasta, pai daging, salad dan sandwic.

Pengambilannya membantu meningkatkan kesihatan manusia seperti
sistem imun
 dan organ-organ utama, termasuk jantung. Oleh itu, makanlah banyak cendawan untuk kesihatan tubuh dan minda anda.